open-index/open-wikipedia-markdown huggingface dataset:
新明斯克協議

**《新明斯克協議》** () 係一份嘗試補救《明斯克協議》嘅停火協議，喺2015年2月喺明斯克度簽。

## 歷史
到2015年頭，任何對於頓巴斯和解嘅談判都冇任何進展。雖然《明斯克協議》成功調低場仗嘅激烈度，但係一路其實都繼續有小型嘅鬥爭。到2015年1月尾，親俄嘅頓涅茨克人民共和國同盧甘斯克人民共和國又開始咗一次軍事攻擊，條協議等同冧哂。

喺1月期間，頓國同盧國喺頓巴斯戰爭入面都成功打贏咗唔少地，包括完全控制頓涅茨克市。喺2月7號，經過吸納咗烏克蘭總統波羅申科同俄羅斯總統普京嘅意見之後，奧朗德同默克爾一齊推出咗一份新嘅和解方案，係頓巴斯和解嘅“最後機會”。

美國曾經建議為烏克蘭提供軍事援助嚟打贏埋場仗，但係畀默克爾批評，係佢有份推出新方案嘅原因之一。

有關國家嘅領導人喺2月11-12號喺明斯克開咗峰會，嚟討論呢份新嘅方案。有到場嘅包括奧朗德、默克爾、波羅申科、普京、同埋頓國同盧國嘅代表。場峰會維持咗超過16個鐘，德國方面形容做“非常艱難”嘅談判。

經過談判之後，大家宣佈同意咗一份新嘅協議，通常叫《新明斯克協議》。啲條文同原本嘅《明斯克協議》好似，例如全面停火、撤走武器、放戰俘、同烏克蘭做政改等等。

## 條文
份協議包含咗呢13點：

# 喺2015年2月15號喺頓涅茨克州同盧甘斯克州開始實施全面停火
# 所有重型嘅武器都要離條前線至少，有某啲特定嘅武器需要離更加遠
# OSCE會監督提供任何所需嘅物資，包括人造衛星、無人機、同無綫定位系統等等
# 兩邊會喺停火之後30日之內，開始基於《明斯克協議》嘅備忘錄對頓巴斯嘅自治做談判，包括傾點樣舉行選舉
# 用法律程序，嚟為喺頓巴斯嘅有關人物豁免懲罰
# 兩邊都一定要喺武器退出嘅5日之內，放哂所有人質
# 基於已有嘅國際程序，為任何有需要嘅人提供人道援助
# 傾好恢復經濟關係嘅策略，而烏克蘭亦會控制返頓巴斯地區嘅銀行系統
# 烏克蘭政府會恢復返對邊界嘅完全控制
# 所有喺烏克蘭國土嘅準軍事組織或者僱傭兵都一定要撤退
# 烏克蘭會設立憲法政改，主要係為咗提高頓巴斯嘅自治權，包括：
## 任何喺頓巴斯嘅有關人士都要有免受懲罰、騷擾、或者歧視嘅自由
## 喺語言上需要維持民族自決權，主要係需要保護俄文嘅地位
## 地區政府會有份任命地區嘅法官
## 頓巴斯嘅地區政府會能夠直接同烏克蘭中央政府簽協議
## 烏克蘭政府會為當地提供發展援助
## 地區政府會同烏克蘭中央政府同埋俄羅斯一齊，傾關於控制邊界嘅議題
## 當地政府有權控制地區性嘅民兵組織
## 烏克蘭中央政府唔能夠提早截斷地區官員嘅職權

# 頓巴斯當地嘅地區選舉會根據OSCE嘅原則舉行，亦會由個組織監管
# 繼續國家之間嘅關係，嚟設立任何所需嘅小組嚟討論有關嘅議題

## 睇埋
* 明斯克協議
* 俄羅斯入侵烏克蘭

## 參考資料

類:2015年
類:烏克蘭史
類:俄羅斯史
類:停火
廣成冰室

**廣成冰室**係香港一間冰室，喺新界上水新成路10號，由崔廣成喺1962年創立，馳名紅豆冰、通心粉同三文治。雖然佢喺上水較偏遠位置，但因佢保留住香港六七十年代傳統冰廳風味，風格就似香港出名茶餐廳蘭芳園，所以假日好多人幫襯。
## 參考
永平友誼路

係中國廣東省廣州市嘅一條一般馬路，喺白雲區嘅東平嗰邊，成條馬路係東西走向。西邊從永平八一路嗰邊開始，一直向東去到白雲大道北嗰頭。

## 概要
全長1.1公里，闊12—14米，雙向2車道。

## 史
其實呢條馬路以前係冇名嘅，而「友誼路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2009年，由於廣州嗰度同一個區搞出咗至少2條馬路嘅重名問題，所以條馬路改咗名做「永平友誼路」重一直到而家。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*永平八一路
*集賢北西街
*東平南路
***[[白雲大道 (廣州)|白雲大道北]]**

## 特色
而家呢條馬路兩邊都係鄉下嘅地區，附近重有唔少嘅貨運場響度。
東平東鳳路

**東平東鳳路**（）係中國廣東省廣州市嘅一條一般馬路，喺白雲區嘅東平嗰邊，成條馬路係東西走向。西邊從東鳳西路宋屋街嗰邊開始，一直向東去到東坑街嗰頭。呢條馬路分開咗東、西2條。

## 概要
全長1770米，闊8——11米，雙向2車道。

## 東平東鳳路嘅兩條道路，起點到終點
* 東平東鳳西路：從東鳳西路宋屋街嗰邊開始，一直去到東平中路同東平北路嘅交界嗰頭。
* 東平東鳳東路：從東平中路同東平北路嘅交界開始，一直去到東坑街嗰頭。

## 史
其實呢條馬路以前係冇名嘅，而「東鳳路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2005年，由於廣州嗰度同一個區搞出咗至少2條馬路嘅重名問題，所以條馬路改咗名做「東平東鳳路」重一直到而家。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*東鳳西路宋屋街
*東平北路官中巷
*集賢北西街
*東平中路、東平北路
*東鳳街、東平種興南街
***[[白雲大道 (廣州)|白雲大道北]]**
*東坑街

## 特色
而家呢條馬路兩邊都係鄉下嘅城中村地區，加上附近重有唔少嘅貨運場同工廠響度。

## 註
糖甘筍

**糖甘筍**係用糖霜醃嘅甘筍，傳統上亦係農曆新年全盒其中一樣嘢食，寓意「吉祥」。
糖馬蹄

**糖馬蹄**係用糖霜醃嘅馬蹄，傳統上亦係農曆新年全盒其中一種食品，寓意「龍馬精神」。
糖柑桔

**糖柑桔**，又叫**糖桐餅**，係用糖霜醃嘅桔，傳統上亦係農曆新年全盒其中一樣嘢食，寓意「有金有吉」。
廣州白雲心理醫院

**廣州白雲心理醫院**（）係中國廣東省廣州市嘅一間由廣東省衛生廳批准咗成立嘅有醫療、科研、教學、預防保健喺埋一齊嘅現代化精神心理專科醫院，喺白雲區白雲大道北586號（105國道嘅2541公里標記嗰埞），呢間嘢係由共青團廣州市委喺2000年9月18號開始負責搞嘅一間醫院嘅同時，既係華南第一間專科心理醫院，又係一間正規獨立嘅精神心理專科醫院。

呢間醫院既係同時屬國際精神衛生學會科研基地、中美精神心理研究所中國廣州實踐基地、香港國際戒毒研究學會臨床研究基地、廣東省精神衛生研究所臨床研究基地；又係廣州大學、廣州中醫藥大學、中山大學、廣東商學院、廣東外語外貿大學、華南農業大學、華南師範大學、齊齊哈爾醫學院同埋湖南長沙民政學院等比較出名嘅高校臨床教學基地同社會實踐嘅基地。

## 出面網頁
* 广州白云心理医院官网

類:廣州醫院
類:廣州市白雲區
茶泡

**茶泡**係廣東傳統過年嘢食，盛行南海、順德同番禺一帶。年初一新抱奉茶畀老爺同奶奶時，會畀埋茶泡嚟送茶。茶泡主要都係各類油炸蔬菜，包括蕃薯片、芋頭片、慈菇片、花生同蠶豆等等。
麓湖路

**麓湖路**（）係中國廣東省廣州市入面，包括咗西南-東北走向嘅麓湖路同埋西北-東南走向嘅麓湖橫路。成條馬路好似個英文小寫字母「y」字噉，南邊去到環市中路同環市東路嘅交界；西邊去到麓景路，東北去到廣園中路同廣園東路嘅交界嗰頭。

## 概要
由於呢兩條馬路組成個英文小寫字母「y」字噉，所以呢度就分開咗介紹：
*麓湖路：全長2.4公里，闊10——36米，雙向2——6車道，馬路南闊北窄。
*麓湖橫路：全長2.4公里，闊9米，雙向2車道，全程非常窄。

## 名
呢條馬路因為附近有間麓湖公園同埋個麓湖響度先至改咗噉嘅名。

## 經過嘅道路
### 麓湖路
呢度啲路嘅順序係從西南去到東北嚟排嘅，其中**加粗**咗嘅字係主幹道：
***[[環市路 (廣州荔灣至廣州天河)|環市中路]]**、**[[環市路 (廣州荔灣至廣州天河)|環市東路]]**、北較場路
***[[東濠涌高架橋]]**
* 麓苑路
* 恆安路（橋底穿過，唔連埋一齊）
* **[[恆福路 (廣州)|恆福路]]**
*麓湖橫路
*橫枝崗路
***[[廣園路 (廣州)|廣園中路]]**、**[[廣園路 (廣州)|廣園東路]]**
### 麓湖橫路
呢度啲路嘅順序係從西去到東嚟排嘅，其中**加粗**咗嘅字係主幹道：
* 麓景路
* 麓湖路

## 攷
* 广州路名研究（2）：广州现有路名分类 360个人图书馆
* 广州故事
分羊嘅比喻

** 分羊嘅比喻**係耶穌講嘅一個比喻，記載喺《新約聖經》《馬太福音》第25章第31-46節，係關於末日耶穌再來嘅一個比喻。

## 聖經譯文

## 解釋
綿羊通常係白色嘅，山羊通常係黑色嘅。當時嘅牧羊人通常都喺牧場門口將綿羊同山羊區分出嚟。因為日頭兩種羊都可以喺埋一齊食草，不過到咗夜晚，因為山羊比較怕凍，一定要養喺室內。綿羊就可以養喺室外，因此一定要將兩種羊區分出嚟。一般嚟講綿羊嘅經濟價值比較高，亦較山羊溫馴。綿羊同山羊可能喺外觀上好難分辨出嚟，不過本質上就唔同。噉樣亦都暗示喺末日審判之中被區隔出嚟嘅兩種下場唔同嘅族群，係有唔同嘅生命本質。

喺呢個比喻裏面，耶穌將信徒分成兩隊，一隊係能夠得救嘅綿羊，一隊係唔能夠得救嘅山羊，唔信耶穌嘅人唔包括在內。綿羊能夠得救唔係因為佢哋淨係遵守道理冇犯罪，而係佢哋能夠以主嘅愛去實行耶穌嘅新命令：彼此相愛，唔係淨係愛嗰啲愛佢嘅人，並且愛嗰啲身心窮困而饑餓、乾渴、冇衫着、冇地方住，或遇到患難、受逼迫、患病嘅人。山羊雖然遵守道理，冇違背十誡，不過佢哋可能淨係愛嗰啲愛佢嘅人，唔能夠用主嘅愛去愛嗰啲患難中窮困嘅人，因此違背咗耶穌最後賜下最重要嘅命令：彼此相愛。

## 參考
芋蝦

**芋蝦**係廣東傳統過年嘢食，材料主要係芋頭絲溝糯米粉炸埋一堆，睇落幾分似蝦，但實際上入面無蝦嘅成份。
九江煎堆

**九江煎堆**係廣東傳統過年食品，佛山九江特產，唔似得普通煎堆圓碌碌，佢係扁撻撻嘅。九江煎堆嘅餡會有爆米、糖桐餅、花生碎同砂糖，將餡入糯米粉整嘅煎堆皮包好，再放落油鑊炸熟。
合成字

**合成字**，又叫**合體字**，係將幾個字嘅詞語砌做一個連結字，通常都係農曆新年寫揮春時用到。個漢字本身無讀音，要跟返本來個詞語去讀。

## 例
* （「」字）
*孔孟好學
*油潑扯麵（「𰻞」字）
*草泥馬 （「」字）
*阿Sir（「」字）
*動L（「」，「」字）
海珠濕地公園

，簡稱**海珠濕地**，第個名係**萬畝果園**（），係中國廣東廣州一公園兼自然保護區，喺海珠區東邊嘅石榴崗，差唔多去到土華嗰邊（近而家嘅廣州新中軸線）嗰度，北邊靠住新滘中路；南邊靠住石榴崗涌；東南邊靠住京港澳高速嘅華南快速幹線嗰度，西邊同海珠湖隔住江海大道。呢間公園成日俾人讚話係「廣州嘅綠心」，入面嘅869公頃區域嘅核心區係廣東海珠國家濕地公園嘅試點建設範圍，佢將會成為全中華大城市入面，最大最靚嘅城央國家濕地公園。呢間公園喺2012年10月1號正式開畀出面嘅遊客入去玩。

由於公園嘅試營運模式日趨成熟同設施進一步完善咗，所以公園管理方喺2015年11月14號宣佈2015年12月1～31號閉園，重喺2016年1月1號開始搞收費。

2017年1月23號，園區列入咗2016年中國人居環境範例獎，成為廣州市第四個升級成國家獎項。後嚟喺同年12月初因為考慮到公園有部份遊客啲質素太差（例如破壞花草樹木或亂掟垃圾）而宣佈喺同年12月19～21號呢三日停止對外服務。

## 面積
呢間公園嘅總面積有差唔多1100ha，其中入面嘅869公頃區域嘅核心區係廣東海珠國家濕地公園嘅試點建設範圍。而入面包括咗59.7公頃嘅城市内湖濕地，214.6公頃嘅河涌濕地同埋202.3公頃嘅涌溝——半自然果林鑲嵌復合濕地。而濕地率方面，可以去到間公園嘅54.8%。

## 主要嘅景區同建築

### 濕地廣場
濕地廣場有8800㎡大，佢有成個廣州市冚唪唥嘅同類牌坊入面，最高嘅濕地牌坊響度嘅同時，重有嶺南園林風格嘅綠影長廊、鑊耳式建築風格嘅客服中心等建築整成嘅通透式廣場。嗰度有雕花飛簷同埋飛閣流丹嘅綠影長廊、同好高嘅鑊耳山墻、好古老嘅趟櫳門、比較靚嘅滿洲窗夾埋一齊搞出咗比較靚嘅嶺南建築特色。
### 濕地牌坊
濕地牌坊係廣州市冚唪唥嘅同類牌坊入面，最高嘅濕地牌坊。有28.3m闊，23.8m高。而建築方面係用咗石雕同埋比較精細嘅木料斗拱、灰色塑料裝飾嘅屋脊同埋兩邊有嶺南特色嘅魚形鴟嘴嘅建築，搞成一個幾有傳統特色嘅四柱三間廡式三樓嘅結構牌坊，而牌坊嗰度重有梅蘭竹菊嘅圖案同埋「雙龍戲珠」、「漁樵耕讀」、「三陽啟泰」、「碩果纍纍」同「嶺南佳果」嘅石雕，唔單止體驗咗嶺南建築嘅精細同得意嘅嘢，甚至重show咗海珠濕地嘅農耕文化歷史同嶺南佳果嘅主產地特色。
### 綠心湖
海珠濕地入面嘅綠心湖算係間公園嘅其中一個最大特色，佢有6000㎡咁大，而且佢啲湖水同河涌啲水有連埋一齊，靠自然潮汐嚟補水，而水質方面清到可以見底，而且重冇乜浪噉。喺湖嘅中心重種咗成年都開花嘅美人蕉同再力花、同埋有淨化水質嘅卅幾樖水生植物。湖入面重有魚蝦貝螺都喺埋度而搞出一片幾有生機同芳華嘅嘢，而湖嘅兩邊重整咗雙向親水人行棧道嚟畀啲人近距離睇湖入面啲植物同水底嘅嘢。喺個湖嗰度重可以睇到中國第一高塔——廣州塔嘅靚景。
### 花溪
花溪有650m長，入面有好多樹木同埋雀仔叫、好響嘅水流聲喺埋一齊。入面種咗成60幾樖植物，主要係開花植物同常綠植物夾埋一齊嚟種。
### 友誼林
喺2012年11月17號嘅廣州國際城市創新獎嘅友誼林植樹活動就喺呢度辦過，入面有56個國家嘅153個城市嚟參加咗呢項參評。喺呢度重見證咗廣州國際城市創新獎嘅誕生。
### 福壽果廊
福壽果廊嘅棧道有成300m長，入面種咗好多荔枝、龍眼、黃皮呢啲嶺南佳果響度。呢條果廊入面重畫咗成千個帶有「福」、「祿」、「壽」呢啲噉嘅字。而呢三個字啫係話「唔使求第幾，凈係求平安。」噉解。
### 果香橋
果香橋係通去好多結咗果嘅花果島，喺橋頂度未落到島入面就聞到果香。
### 果漪橋
果漪橋嘅橋底嗰度有條好清嘅水行過，入面有好多魚喺嗰度游，加上島上面嘅果林啲影show嗮喺水流入面，搞到啲果跟住啲波浪嚟喐。

### 花橋
白雪雪嘅拉索牽引橋跨過龍潭涌，唔理佢喺橋頂定橋底都係有好多花響度，而且一年四季都有，咁啱就係「廣州——靚嘅花城」嘅縮影。

## 飛同開放時間
2015年11月30號或之前，公園係免費開放。但2016年1月1號重新開放之後，公園從免費變成優惠收費期。期間入場要￥20／人。從2017年1月1號開始實行正式收費。

### 飛
;個人
*每位￥50。
*身高≤1.2m嘅細路／歲數≥65嘅老坑（要有廣州嘅老人證或中國大陸身份證）／現役或榮譽軍人（要有軍官證或榮譽證）／殘疾人（要有殘疾證）：免費
*港澳入境遊客一定要帶《港澳居民來往內地通行證》。
*臺灣入境遊客一定要帶《臺灣居民來往大陸通行證》。
*國際旅客一定要帶護照。
*公園遊客唔可以同時享有入場優惠同網站訂票優惠。
;團隊
*家庭套票：￥100（要至少有兩位大人同一位細路）。
*普通團：￥50（團隊至少要≥10人）。

### 開放時間
09:00—17:00，逢禮拜一閉園（除節假日外）。

## 附近嘅交通
*巴士：
*:龍潭村牌坊站、新滘中路(龍潭)站

## 註

## 攷

* 【一园尽收水乡美】 - 广州海珠湿地公园  蚂蜂窝
* 广州海珠湿地公园在哪？怎么去海珠湿地公园 广州本地宝

類:廣州公園
類:廣州旅遊景點
類:海珠區
類:廣州濕地
習語錄

**習語錄**，正式名叫《**習近平總書記系列重要講話讀本**》，係一本記載中國共產黨中央委員會總書記習近平講話內容嘅書，由中國共產黨官方嘅人民出版社同學習出版社聯合出版。

## 歷史

本書分爲12個專題，按中國通訊社新華社嘅解釋，內容爲「闡述習近平系列重要講話嘅意義、內涵、精神實質同實踐要求」。

目前，中共中央宣傳部同中央組織部已下達通知，要求喺中國共產黨內部學習呢本嘢。同時，重要求各高校將本書作爲「師生理論學習教材」。

本書定價25蚊人仔，書底另有「出版物版權追溯保護驗證碼」。

中華人民共和國官方媒體稱「該書十分暢銷」，不過據報道唔少大陸網民進行咗諷刺。

## 評價
新華社稱：「《讀本》為廣大黨員、干部、群眾學習講話精神提供咗重要輔助材料。」

據臺灣《自由時報》報道，有網友發表對此評論稱「孩子嘅洗腦唔能夠等！」

英國廣播公司喺一篇有關該書嘅報道入面，喺一個章節用咗「『造神』運動？」一小標題以示評價。
## 睇埋
*對習近平嘅爭議

## 參考
習近平辦公室

**習近平辦公室**，簡稱「習辦」，可以指中華人民共和國現任最高領導人習近平嘅辦事機構或者辦公場所：
# 設喺中共中央辦公廳嘅「中共中央總書記習近平同志辦公室」
# 設喺中央軍委辦公廳嘅「中央軍委主席習近平同志辦公室」
# 習近平專用嘅各實體辦公室

## 中共中央總書記辦公室
現任主任：丁薛祥（省部級副職）

2007年5月，喺習近平做咗中共上海市委書記嘅兩個月後，丁薛祥由市委副秘書長兼辦公廳主任升做市委常委兼秘書長，成為習近平嘅政治秘書。喺習近平去中央任職後，丁留喺上海。2012年5月，轉做中共上海市委政法委書記；同年11月當選第十八屆中央委員會候補委員。2013年5月，丁薛祥調中央做嘢，做中共中央辦公廳副主任兼中共中央總書記（習近平同志）辦公室主任。

## 中央軍委主席辦公室
現任主任：鐘紹軍 大校（正軍職）

鐘紹軍係習近平喺浙江、上海、中央工作時期嘅長期貼身大秘。2013年6月，空降中央軍委辦公廳做副主任兼中央軍委主席（習近平同志）辦公室主任，被授予大校軍銜。

## 中國國家主席辦公廳
現任主任：韓世明

「中華人民共和國主席辦公廳」係《五四憲法》體制下國家主席作為國家機構入面設嘅名義上綜合性日常辦事機構。《八二憲法》體制下國家主席變成冇實權嘅虛位國家元首，唔再負責處理具體事務，所以冇再設立獨立嘅辦事機構。
林伊麗

**林伊麗**（，）係香港無綫電視前藝員，做過同外景記者，參加2013年度香港小姐競選入行。2021年離開無綫電視。

## 演出
### [[節目主持]]
*2015年到2021年：（TVB娛樂新聞台）
*2015年：
*2015年到2016年：3日2夜
*2017年：真係咁都得
*2017年：季節限定 秋冬

### 綜藝節目
*2015年：姊妹淘（第五輯第99集嘉賓）

### [[電視劇]]
*2016年：愛·回家之八時入席
*2016年：殭
*2017年：溏心風暴3

## 攷

## 出面網頁
*2013香港小姐競選- 林伊麗Michelle Liem - 佳麗檔案
* 
* 
*

類:前無綫電視女藝員
白燕

**白燕**（），原名**陳玉屏**，廣東惠州人，係香港1950年代到1960年代嘅粵語片女演員，人稱**扁姐**，有「華南影后」嘅美譽。白燕擅長做慘情嘅女人，同埋賢妻良母，形象鮮明，端莊嫻淑，故事寫實。幕前對手有著名嘅小生有吳楚帆、張瑛、張活游等。期間總共主演過影片有300幾套。1987年5月6號，白燕因為骨癌喺香港死咗，享年67歲。

## 家庭
白燕喺1938年結婚，第一個老公係梁偉民，佢哋喺拍《戰士情花》嗰時識嘅（梁偉民係片中嘅男主角，呢套片都係佢投資拍嘅），但係佢哋兩年之後就散咗。

白燕有兩個女，一個係同第二個老公盧天佑（藝人盧海天嘅大佬，盧冠庭嘅大伯）所生嘅，叫做盧國珮。另一個就係契女，叫做許嘉衍。分別住喺香港同加拿大。
鐵冬青

**鐵冬青**（；學名：**）係冬青科冬青屬嘅一樖常綠喬木，原產地喺中國、日本、韓國、臺灣 同中南半島等地。

## 形態
*樹皮色：灰——灰黑
*樹葉：
*:面色：綠　　背色：淡綠　
*:樣：好似撕爛咗而且有好似蓮藕絲嘅嘢
*花：白色有芳香
*果：波形，喺熟咗嗰陣變成紅色，但花公係冇果㗎。

## 藥用價值

鐵冬青嘅樹皮、根、樹葉可以用嚟入藥，可以醫發高燒同埋各種炎症，一般用嚟做涼茶。

## 出面網頁

* 鐵冬青, Tiedongqing 藥用植物圖像數據庫 (香港浸會大學中醫藥學院) 
* 救必應 Jiu Bi Ying 中藥標本數據庫 (香港浸會大學中醫藥學院) 

## 註

類:四季常綠植物
紅雞蛋花

**紅雞蛋花**（；學名：）係夾竹桃科雞蛋花屬嘅落葉喬木，呢樖嘢喺中國嘅廣東、廣西、雲南、南美洲、墨西哥、亞熱帶、熱帶亞洲地區入面先至搵到佢。

## 形態
呢樖嘢嘅樹枝都好粗生吓，而且帶有肉質同埋好豐富嘅樹汁響度，但係佢冇毛。而樹葉冚唪唥生嗮喺樹頂，再加上銀白色好似圓形噉嘅樹枝，好似有好多條狼牙棍搞出嚟嘅樹噉。而花色係深紅。

## 圖集

Plumeria-0006-Zachi-Evenor.jpg|紅雞蛋花嘅花
Plumeria-tree-Tel-Aviv-ZE-MK-1.jpg|以色列地區嘅紅雞蛋花
File:गुलाबी गुलाचिन.JPG|印度華爾遮地區嘅紅雞蛋花
File:Frangipanier à Tahiti.JPG|大溪地地區嘅紅雞蛋花
File:Frangipani rust (caused by Coleosporium plumeriae) on Plumeria rubra.jpg|紅雞蛋花嘅葉
File:Frangipani (Plumeria rubra) leaves & a flower in Kolkata W IMG 8325.jpg
File:Frangipani (Plumeria rubra) trunk in Kolkata W IMG 8327.jpg
File:Plumeria-0-KayEss-1.jpeg


## 攷
* 

## 出面網頁

*  雞蛋花 Jidanhua 藥用植物圖像資料庫 (香港浸會大學中醫藥學院)
* Zachi Evenor, Photos of Plumeria in Israel, Flickr

類:雞蛋花屬
類:喬木
類:落葉植物
五月茶

**五月茶**（；學名：），又嗌**五味子**（）或**污糟樹**（）或**酸味樹**（），係大戟科五月茶屬嘅常綠喬木仔或灌木，喺亞洲嘅熱帶地區先至搵到。

## 樣
呢樖嘢嘅細枝有明顯嘅皮窿響度，葉紙質，長橢圓形，正面深綠底面綠，有光澤。果樣差唔多似波形或橢圓形，熟時變成紅噹噹嘅色。

## 用途
植株可以做庭院嘅觀景植物，果可以生食同做藥。

## 出面網頁
*Purdue New Crops Profile
*''Antidesma'' Species Accounts

類:五月茶屬
類:四季常綠植物
類:喬木
類:灌木
類:藥用植物
類:觀葉植物
類:生果
秋楓

**秋楓**（；學名：）；第個名係**秋風**（）；佢係一種大戟科秋楓屬嘅半常綠喬木，原產地喺中國內地、印度同埋菲律賓地區。呢種樹喺印尼、澳洲、馬來西亞、緬甸、老撾、泰國、越南、菲律賓、柬埔寨、日本、臺灣、波利尼西亞、印度同埋中國大陸嘅湖南、江西、陝西、湖北、海南、雲南、貴州、四川、福建、江蘇、安徽、河南、廣西、浙江、廣東等地嘅海拔800米嘅山地潮濕溝谷林地區入面先至搵到佢。

## 形態
呢樖嘢都好高兼又大樖，樹幹幾乎直筆甩。葉似張紙咁軟衴衴，三出複葉。花好細粒，花公同花乸都喺唔同樹，花序係好多朵整成嘅胳肋底生嘅圓錐花種。果似漿糊咁黐𣲷𣲷，淡啡。

## 相

## 出面網頁
* 
* 茄苳中央研究院数位典藏资源网

類:秋楓屬
類:喬木
類:半常綠半落葉植物
母生

**母生**（；學名：），喺植物研究學入面係嗌**紅花天料木**（），係大風子科天料木屬嘅常綠喬木。

## 形態
*樹皮：灰色
*葉：好似嚿牛皮噉
*花：出面淡紅入面白
*果：倒立圓錐體
樖嘢衿俾人斬。因為佢喺俾人斬咗之後都冇用，佢四周圍嘅樹樁都識出好多苗仔出嚟重新變成返樖大樹。

## 出面網頁
* 母生 兴隆热带植物园
* 母生 海南农业科技110知识索引

類:天料木屬
類:喬木
類:四季常綠植物
斨錢機

**斨錢機**，又寫做**唱錢機**、**暢錢機**，係種處理錢銀嘅機，入銀紙落去，會出返等值嘅銀仔。
打簿機

**打簿機**，係種銀行用到嘅機，用嚟打印簿仔，顯示銀行戶口嘅錢銀紀錄。銀行櫃員操作又得，人客自己操作亦得。
## 睇埋
*提款機
*入錢機
*入支票機
哈爾濱東站

，原名**三棵樹站**（），係位於中國黑龍江哈爾濱道外區嘅火車站，由哈爾濱鐵路局管轄。而家呢個站係一等站，做客貨兩運以及列車編組。有京哈、哈佳、拉濱、濱北呢啲鐵路交滙。同時呢個火車站亦係中國大陸嘅一類對外開放口岸，叫做，係個鐵路口岸。

## 史
1932年12月因爲整拉濱鐵路開始起呢個站，1934年6月完工，當年9月1號正式開站，因爲舊時呢度係荒草塘，得站前面有三樖大樹，所以起名做三棵樹站。啱起成時，站廳面積578 m²，有11條站綫、6條專用綫、信號樓南北各一處、三間扳道房、兩個旅客站臺、一條旅客木天橋。因爲運量增加，1936年擴建成22條站綫、12條專用綫，1937年再將運轉室由木構改成磚構，再加多條站綫。

1934年9月松花江東江橋落成，連通呼海鐵路，亦即濱北綫。1938年連通香坊站、哈爾濱站，亦即三棵樹鐵路。

1950─1970年代有過好多次嘅技術改造，比如1959年按鐵路局設計擴建編組場，當年3月11號興建，但係唔夠，所以作爲七五重點建設項目之一，喺1987年開工，包括拓建站廳五千平方米，增加兩條到發綫、一個站臺、一條旅客天橋，1988年10月搞掂新站廳，1990年全部完工。

1990年10月改名做哈爾濱東站。2002年又再裝修次大廳、站臺，加咗電子屏幕、行包辦理處、售票廳。

2013年9月26號，哈爾濱地鐵1號綫開通，哈爾濱東站同地鐵接駁，所在嘅地鐵站叫哈東站站。到2019年初，呢個地鐵站改名成哈爾濱東站，同鐵路站一樣名。

## 營運
啱開站時，呢個站有去舒蘭、拉法、五常、佳木斯嘅旅客列車，每日開出9對列車，日均發送旅客兩千人；連通三棵樹鐵路後，每日開出11對列車，其中有一列重係國際列車，直接開去釜山。1943年因爲太平橋站通車，連通北部綫路，呢個站嘅客流有所下落。不過之後呢個站嘅客流繼續增長，1980年發送旅客141萬人，1990年上升到196萬人。

而貨運方面，滿洲國時貨運量好少，年均貨運量29萬噸，日均裝11車、卸9車。之後亦同客流一齊增長，1990年貨運量258萬噸，日均裝84車、卸246車，所以係哈爾濱緊要嘅物資集散地。

## 攷


## 睇埋
*哈爾濱站

類:黑龍江鐵路站
楊葉肖槿

**楊葉肖槿**（；學名：）係錦葵科桐棉屬入面嘅一個品種，又係一種常綠或半落葉喬木。喺中國嘅海南、臺灣、廣東、廣西同香港入面先至可以搵到佢。

## 藥用價值

呢樖嘢係傳統嘅民間藥用植物。喺藥用方面，佢可以醫溫熱病、痔瘡、痢疾同埋疥癬等。

## 攷

* 桐棉Thespesia populnea (Linn.) Soland. ex Corr. 植物通
* 繖楊 標本 數位典藏聯合目錄
* 繖楊的種子中華民國自然步道協會

類:喬木
類:藥用植物
類:四季常綠植物
類:半常綠半落葉植物
再力花

**再力花**（；學名：**'），又嗌**水竹芋**（）、**水蓮蕉**（）、**塔利亞'''（），係竹芋科水竹芋屬嘅水生草本植物。原產北美洲美國中南同埋墨西哥。呢樖嘢成日有「水上天堂雀」嘅名。

## 形態
植株12米高，地下根莖系比較發達，根位成日出葉。葉似長橢圓披針，淺灰藍色；葉柄長，葉嘑大部分閉合。花屬複總狀花序，樣細粒，花瓣紫，每年3～10月開花。

## 適應環境
植株啱喺暖而濕，夠陽光嘅環境生，雖然佢半陰地，但唔凍，淨啱20～30℃嘅環境生長。

## 用途
佢嘅花多數畀人睇。

## 註

類:水生植物
類:草本植物
類:花卉
狐尾藻

**狐尾藻**（；學名：**），日本當地叫，係小二仙草科狐尾藻屬嘅一樖多年生挺水或沉水嘅草本植物。呢樖嘢喺愛爾蘭地區成日俾人話係外來侵略物種。

## 形態
呢樖嘢大部分都浸嗮喺水入面，得有一小部分係出咗喺水嘅上邊。而出咗喺水上邊嘅葉係翠綠色。

## 淨化環境
呢樖嘢喺淨水效果方面都有啲出名。因為佢可以剷走水入面嘅有機物、NH<sub>4</sub><sup>+</sup>同N<sup>2+</sup>、PO<sub>4</sub><sup>3+</sup>等，成日用嚟將營養化咗嘅水體搞生態修復。

## 出面網頁
*Comb Water-Milfoil, Myriophyllum verticillatum, Massachusetts Division of fisheries & Wildlife, viewed on May 2009 
*Maine Field Guide to Invasive Aquatic Plants, Whorled water-milfoil, March 2009 
*Plants For A Future, Myriophyllum verticillatum, viewed on March 2009 
*USGS, Western Wetland Flora: Whorled water-milfoil, viewed on March 2009
*Whorled Leaf Water Milfoil, viewed on March 2009
*Wisconsin Department of Natural resources, Native Water-milfoils, viewed on March 2009

類:草本植物
類:水生植物
類:淨化環境植物
入錢機

**入錢機**，又寫做**存款機**、**存鈔機**，係種銀行用到處理人客嘅錢銀嘅機，專門畀人入銀紙落個銀行戶口度。
## 睇埋
*提款機
*入支票機
*打簿機
入支票機

**入支票機**，又寫做**存支票機**，係種銀行用到處理人客嘅錢銀嘅機，專門畀人入支票落個銀行戶口度。

## 睇埋
*提款機
*入錢機
*打簿機
偽經 (基督宗教)

**偽經**（**Pseudepigraphos**），意思係「托名假造嘅作品」，亦叫**秘經**（）。教父時期為咗系統化神學內容以回應異端嘅挑戰，就將成個基督教（包含佢嘅前身猶太教時期）嘅經典分為正典、次經同偽經三個層級。正典係完全可靠嘅經典，而家通用嘅拉丁版聖經就係喺呢次嘅集結中定成。「次經」係一啲作者重未能夠完全確定嘅作品，次經嘅內容通常都無損於正統神學嘅內涵，因此仍然有參考價值。最後一個等級嘅「偽經」就係指嗰啲「次經以外嘅名著」，內容係一啲明顯嘅假作或係含有異端成份嘅著作。

僞經起源於公元前250年，當七十士喺北非嘅亞歷山大城翻譯舊約做希臘文嘅時候。呢啲經卷根本唔喺希伯來文嘅舊約聖經之中，從來未被猶太人嘅權威人士接受。新約亦都從來未引證過僞經中嘅任何部分，耶穌亦未曾提過僞經。基督教學者反對僞經，認爲係旁經，並唔係上帝所默示嘅。但係天主教就將僞經包括喺舊約聖經之內，原因係佢哋嘅拉丁本聖經係以七十士譯本做根據嘅。

## 一啲認為係基督宗教偽經嘅著作
### 舊約時代偽經書目
* 《以諾一書》（I Enoch，公元前二世紀至公元一世紀） 
* 《禧年書》（Book of Jubilees，大概公元前135至105年） 
* 《西卜神諭篇》卷三（Sibylline Oracles，大概公元前二世紀或以後） 
* 《所羅門詩篇》（Psalms of Solomon，大概公元前50年）
* 《摩西遺訓》（Testament of Moses，又叫《摩西升天記》（Assumption of Moses），公元一世紀，可能基於公元前二世紀嘅文本編寫）
* 《以賽亞殉道記》（Martyrdom of Isaiah，公元一世紀）
* 《死海古卷》部分書卷（Dead Sea Scrolls，大概公元前二世紀至公元一世紀，例如《戰卷》（The War Scroll））
* 《亞當和夏娃的生平》（Life of Adam and Eve，又叫《摩西啟示錄》（Apocalypse of Moses），大概公元前一世紀至公元一世紀）
* 《亞伯拉罕遺訓》（Testament of Abraham，公元一世紀）
* 《以諾二書》（II Enoch，公元一世紀）
* 《馬加比三書》（3 Maccabees）

### 新約時代偽經書目
* 《多馬福音》
* 《腓力福音》
* 《猶大福音》
* 《彼得福音》
* 《埃及人福音》
* 《抹大拉的馬利亞福音》
* 《十二族長遺訓》（Testaments of the Twelve Patriarchs，大概公元二世紀尾）
* 《黑馬牧人書》
* 《雅各福音書》
香港超級聯賽

**香港超級聯賽**（簡稱**港超聯**；，縮寫：**HKPL**）係香港足球總會所舉辦嘅職業足球聯賽，第一次賽季喺2014年至2015年年度展開，代替香港甲組足球聯賽成為香港職業頂級足球聯賽。

## 歷史
2014年8月21號，香港足球總會主席梁孔德先生聯同行政總裁薛基輔先生為香港超級足球聯賽開記者會，宣傳香港超級足球聯賽正式成立。第一屆賽事開幕戰係2014年9月12號傑志對和富大埔，傑志奪得首屆冠軍，繼末代甲組聯賽之後，成功衛冕頂級聯賽冠軍。

第二屆賽事由東方奪得冠軍，係東方事隔21年之後重奪香港頂級聯賽冠軍，而季中上任嘅陳婉婷成為全球第一位帶領男子職業足球隊贏得頂級聯賽冠軍嘅女教練
。

第三屆賽事由傑志奪得冠軍，之後南華主動提出降班，決定下屆退出香港超級聯賽並申請降落香港甲組聯賽。

## 參賽球會
參與香港超級聯賽嘅球會，需要符合香港足球總會制定嘅「香港球會牌照」嘅評審程序，獲得牌照先可以參賽。第一屆超級聯賽有9間球會成功通過評審，獲得牌照參與賽事。
2023－24球季有以下11隊球隊參賽：

其他已離開超級聯賽球隊包括：

## 比賽場地
而家用緊嘅主場場地：

舊時用過嘅主場場地：
*香港足球會球場
*小西灣運動場
*香港仔運動場

## 參考

## 出面網頁
* 香港足球總會
* 
*
黃煦齡

**黃煦齡**（，，）係前香港無綫電視藝員，主要工作係做無綫娛樂新聞台女，亦有拍過其他節目，譬如遊埠節目《3日2夜》。

## 生平
黃煦齡本嚟喺加拿大讀婦產科護士課程，2007年參加過主辦嘅《超級新星全能藝人選拔賽》，攞咗最受現場觀眾歡迎獎，2011年返香港就加入咗無綫電視，被安排TVB娛樂新聞台主播工作。

## 演出作品
### [[電視劇]]（[[無綫電視]]）

## [[電視節目]]
*3日2夜
*東張西望（駐多倫多記者）

## 參考
*黃煦齡唔做護士挑戰幕前

## 出面網頁
*
*
*
蒲桃

**蒲桃**（；學名：**'）；第個名係**水蒲桃**（）；喺泰文嗰邊成日嗌佢係**古代蓮霧'''（；）；佢係桃金娘科蒲桃屬嘅一樖常綠喬木，原產地喺東南亞。喺海南島、中國嘅華南地區同埋東南亞入面都可以搵到佢。

## 形態
呢樖嘢一般有10m高到，佢嘅樹葉面有好多細嘅腺窿響度，加上佢啲葉係綠色。而樹冠比較大兼好多分枝響度，但樹幹比較短；樹葉係翠綠色兼長嘅圓形革質品種。花一般係白色，開完花之後重識結果，佢啲果喺熟咗嗰陣係黃色。

## 適應環境
呢樖嘢嘅氣候適應能力都好犀利吓，因為佢鍾意喺乜泥地度生，重好禁（）濕添。不過佢成日鍾意喺河邊同溪邊等距離水邊比較近嘅地區嗰度生，但係佢唔禁旱地同爛地。呢樖嘢嘅抗風能力都幾犀利吓。

## 用途
蒲桃唔單止可以用嚟做風景樹同綠蔭樹之外，重可以用嚟做呢啲：

### 生果
呢樖嘢嘅果喺熟咗之後可以摘落嚟食，而味道方面，有小小清香同埋啲甜噉。

### 藥用價值

蒲桃嘅根皮、果皮、核同葉可以用嚟入藥，佢主要有：

## 攷

*  蒲桃, Putao 藥用植物圖像數據庫 (香港浸會大學中醫藥學院)
*The Rose Apple
*USDA profile
*Invasive species
*Jambosier
*http://toptropicals.com/html/toptropicals/plant_wk/rose_apple.htm
*http://www.mpbd.info/plants/syzygium-jambos.php
*http://earthmedicineinstitute.com/more/library/medicinal-plants/syzygium-jambos/
*http://www.neifm.org/arunachalPage/showdetails/PLANT_ID/2032
*フトモモ、フートー…熱帯果樹美術館
*フトモモ(蒲桃)
*フトモモ―蒲桃
*蒲桃 苗易网

類:四季常綠植物
類:喬木
類:藥用植物
類:生果
林希靈

**林希靈**（，，）係香港女主持、演員同模特兒，做過無綫電視藝員，當時主要工作係做無綫娛樂新聞台、細路節目《Think Big天地》、《Think Big 大明星》同《猩猩補習班》主持，同埋《東張西望》主持。

## 簡歷
林希靈喺香港出世，中學讀庇理羅士女子中學，及後去加拿大讀高中。喺加拿大多倫多大學完成學業後返香港，參加無綫網絡電視人才招募活動而加入無綫電視。

林希靈初頭做收費電視節目主持，2015年開始亮相免費電視做細路節目。

2021年12月31號宣佈離開無綫電視，專注發展飲食生意，並計劃同同一日離巢嘅黃愷怡一齊經營YouTube頻道。

林希靈老公係ViuTV藝員陳安立。

## 演出
### 節目主持（[[香港開電視]] / [[HOY TV]]）
*2022年：《疫境中的餐桌》
*2022年：《一線搜查》
*2022年：《一公升眼淚》
*2023年：《大廚精心推介2023》

### 節目主持（[[無綫電視]]）
*2014年：《》
*2014年：《大廚教室@南海》（2016年J2重播）
*2014年起：《猩猩補習班》
*2015年起：《Think Big 天地》
*2015年：《Think Big 大明星》
*2015年起：《Think Big 遊學團》
*2016年起：《安樂蝸》
*2017年起：《香港可以這樣玩》
*2018年起：《我們香港變幻時》
*2018年起：《深夜美食團》
*2018年起：《東張西望》

### 節目演出（ViuTV）
*2023年：《正一廣東話》第4集嘉賓
*2025年：《公司逼我打籃球》第6、9集嘉賓

### 劇集（[[無綫電視]]）
*2015年：《陪著你走》 飾 跑者

## 參考
*鏟平《放學ICU》　余詠珊愛將接棒

## 出面網頁
* 
*
睡蓮

**睡蓮**（）係**睡蓮屬**（學名：**'）植物嘅統稱，又叫**瑞蓮'''（）；佢係睡蓮科長年生嘅水生草本植物。喺水生植物界入面，佢都算比較出名嘅一類植物，因為佢既有「水入面嘅女神」嘅名同時，又係一類名貴嘅花，甚至係比較好嘅水體淨化嘅植物。

## 名
由於呢樖植物喺啱啱天光嗰陣就開花，一直到差唔多太陽落山嗰陣就「瞓覺」，所以「睡蓮」嘅名就係噉嚟。

## 點解睡蓮一到天光就開花，一到晚黑就「瞓覺」？
其實睡蓮唔係眞係日日晚黑就「瞓覺」，就係佢成日有太陽光嘅反應。
*喺每日一到天光嗰陣，由於有太陽光射到冚埋咗嘅睡蓮嗰陣，由於出面俾陽光射到嗰部分就生得好慢，而匿埋咗喺入面（冇俾陽光射到嗰部分）嘅花瓣就生得好快，結果花瓣就從入面「開」到出邊。
*喺每日一到晚黑嗰陣，喺花瓣一開夠嗮，而且伸到變成水平線嗰時，由於花瓣俾陽光射到嗰部分啱好同朝早掉返轉嚟，由於花瓣入面成日俾光射到，結果就生得好慢，搞到背向黑嚜嚜嘅出面嗰埐就生得好快，甚至慢慢噉超過咗花瓣入面，所以花瓣就「閂埋」咗喇。

## 物種、品種
睡蓮有好多個物種、品種，而且花有好多種顏色，成日見到有紅、黃、白、紫、粉紅同藍色嘅品種。

## 文化

### [[泰國]]嘅國花

喺泰國嗰邊，由於佛教係佢當地嘅國教，所以有超過90%啲人成日都嚟信佛教。而蓮花喺泰國當地俾人睇成係神聖，所以佛教徒就成日好拜蓮花，而且重話蓮花入面，睡蓮係最靚嘅。所以泰國當地就將睡蓮定咗係國花。

### [[美國]][[華盛頓]]嘅睡蓮文化節
喺美國華盛頓州華盛頓嗰邊，嗰度成日搞荷花同睡蓮嘅文化節。

### [[做個創世神]]嘅遊戲道具
喺做個創世神嘅手機遊戲入面，有個同「睡蓮」有關嘅道具，喺佢嗰邊嘅遊戲係成日嗌「」。

## 睡蓮同荷花嘅區分
由於睡蓮同荷花呢兩樣都好容易俾人搞亂，因為佢嘅樣都好似吓。雖然話噉，但係佢兩個之間嘅關係都差咗好遠，呢兩樣睇佢嘅葉生咗喺邊嘅個葉嘅樣就分到邊個係李逵喇。

## 用途
睡蓮嘅用途都好多吓，佢可以用嚟食、整嚟浸茶同酒、插花同埋用嚟入藥都得。而佢啲草重可以用嚟做綠色肥料都得。

### 藥用價值

睡蓮嘅根莖都可以用嚟入藥，可以用嚟醫腎炎同腎病。

## 同佢有關嘅書
* 中国少年儿童百科全书 自然·环境 第424——425页　浙江教育出版社 ISBN 7-5338-1946-2/G·1942
* 北村四郎・村田源編『原色日本植物図鑑　草本編II 離弁花類』、1980年、保育社、ISBN 4-586-30016-7
* Комаров В. Л. Nymphaea tetragona Georgi — Кувшинка малая // Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.: Изд-во АН СССР, 1937. — Т. VII. — С. 11. — 792 + XXVI с. — 5200 экз.
* Крупкина Л. И. Nymphaea tetragona Georgi — Кувшинка четырехгранная, кувшинка малая // Флора Восточной Европы / Отв. ред. и ред. тома Н. Н. Цвелёв. — СПб.: Мир и семья; Изд-во СПХФА, 2001. — Т. X. — С. 28—29. — 670 с. — 700 экз. — ISBN 5-8085-0122-9.

## 圖集

## 註

## 出面網頁
* 睡莲 A+医学百科
* 睡蓮的功效作用, 中藥睡蓮藥用價值及負作用 中草藥大全
* 睡莲的养殖方法,睡莲怎么养,睡莲图片 水浮莲、子午莲、水芹花 爱养花网
* 睡莲 植物通
* 睡蓮 認識植物網
* 국가 표준식물 목록
* 국가생물종 지식정보시스템
* Кувшинка четырёхгранная информация о таксоне в проекте «Плантариум» (определителе растений и иллюстрированном атласе видов).
* 泰国国花——睡莲 
* 泰国国花——睡莲 中文百科在线

*
類:水生植物
類:草本植物
類:藥用植物
類:淨化環境植物
類:花卉
類:觀葉植物
睡蓮 (搞清楚)

**睡蓮**除咗可以係睡蓮科睡蓮屬嘅植物之外，重可以係：
*午時蓮，《中國植物志》嘅睡蓮
* 睡蓮 (漫畫)：日本嘅一份漫畫。
* 睡蓮 (文學)：中國大陸嘅一份作品。
* 睡蓮 (電影)：日本嘅一部電影。
梭魚草

**梭魚草**（；學名：**）係雨久花科梭魚草屬嘅長年水生或濕生嘅草本植物，多數種喺河邊或水塘、山塘四圍或人工濕地範圍。

## 樣
*生葉嘅位：雜生喺粗嘅地下莖嗰度
*葉色：翠綠／深綠
*葉樣：倒立蛋狀披針形
*花序：似禾苗
*花色：淡紫藍
*花期：5～10月
*生長環境：＜-0.2m嘅水底
呢種植物可以播種或分樖嚟生都得

## 生態作用
可以好有效噉去除氨磷同氨氮系列氣體。

## 連出去

*PLANTS Profile for Pontederia cordata

類:水生植物
類:草本植物
類:淨化環境植物
水蔥

**水蔥**（；學名：**）係莎草科藨草屬嘅長年生宿根嘅水生草本植物。

## 形態
呢樖嘢嘅莖幹都好高吓。雖然話睇落去好似喺街市入面買嘅大蔥噉，但係唔食得嘅。另外，呢樖嘢可以播種或分樖嚟生都得。

## 藥用價值

水蔥嘅地上部分喺可以用嚟做藥，有利水消腫嘅功效。

## 淨化環境
呢樖嘢喺淨水效果方面，佢可以有效噉剷走水入面嘅有機物、NH<sub>4</sub><sup>+</sup>同N<sup>2+</sup>、PO<sub>4</sub><sup>3+</sup>同埋重金屬鹽等，成日用嚟將營養化咗嘅水體搞生態修復。

## 出面網頁

*Profile: Great Bulrush (''Schoenoplectus tabernaemontani'') Photos, Drawings, Text. (*Wild Plants of Winnipeg* from Nature Manitoba)
*Jepson Manual Treatment
*USDA Plants Profile
*Flora of North America
*Washington Burke Museum
*Illinois Wildflowers
*Photo gallery
*Native Plants Hawaii, Schoenoplectus tabernaemontani

類:藨草屬
類:水生植物
類:草本植物
類:淨化環境植物
水石榕

**水石榕**（；學名：**）係杜英科杜英屬嘅常綠喬木。喺中國嘅海南島、廣西、雲南、香港同埋越南嘅河邊、低窪嘅濕地嗰度先至搵到。

另外，水石榕唔係榕。

## 樣
呢樖嘢嘅成層樹冠都好整齊，而樹葉就好似牛皮噉嘅質量，一般喺樹頂嗰度一齊生。而花瓣係白色，有流蘇嘅樣響度。而佢啲果係綠色長扁形，而且兩邊尖。

## 用途
呢樖嘢一般攞嚟做園景樹同埋行道樹，葉成日俾人睇。

## 出面網頁

*香港觀賞植物照片廊康樂及文化事務署綠化香港運動
*水石榕(No.524)
*水石榕標本信息數據查詢中國數字植物標本館
*水石榕-植物圖片庫查詢中國數字植物標本館 
* 倒挂美人——尖叶杜英、水石榕 中國科學院
* 尖叶杜英（尖叶杜英、水石榕） 環球信息網

類:喬木
類:四季常綠植物
類:觀葉植物
類:行道樹
小蘋果 (歌)

**小蘋果**（；）係由筷子兄弟喺2014年5月13號發佈嘅一首歌，由王太利負責作曲同作詞。佢係電影《老男孩之猛龍過江》嘅宣傳曲。呢首歌曲由於喺網絡俾人改咗幾個版本而出咗名。

呢首歌喺2014年11月24號嘅全美音樂大獎入面攞到獎，再喺2014年12月3號嘅亞洲音樂大獎入面攞埋大獎。

## 衍生作品
呢首歌曲嘅原版唔單止出咗遊戲版、金正恩版、軍營版、蘇州軌道交通版、韓文版同埋趙科岩版。以下係粵語版嘅衍生作品：

### 大菠蘿版
喺2014年6月15號，廣州地區嘅星海音樂學院嗰度嘅「米米電台」搞咗個大菠蘿版嘅小蘋果，結果有6000幾嘅收視率。

### 舌尖上的黃沙版
喺2014年9月26號，新浪微博入面有位叫「江南西人」嘅網友相繼發佈咗佢自己改版嘅小蘋果——舌尖上的黃沙，結果有20000幾嘅收視率。

### 越秀區——推介社工版
喺2015年2月16號，廣州市越秀區政府發佈咗粵語版嘅小蘋果短片嚟招啲社工入嚟做嘢。

## 註
朗莎

**朗莎精緻朱古力**（粵拼：long5 saa1 zing1 zi3 zju1 gu1 lik1；簡稱：**朗莎**；意文：**Ferrero Rondnoir**）係隻以黑朱古力做膽嘅零食，由意大利佛列羅公司出產。每粒外面有一層薄脆，貼住黑朱古力碎，而入面就包住香朱古力醬同一粒黑朱古力，用黑紙獨立包起。

## 出面
#Ferrero Collection
## 睇埋
*金莎朱古力
*雪莎椰子甜點
雪莎

**雪莎椰子甜點**（粵拼：syut3 saa1；意文：**(Confetteria) Raffaello**；簡稱：**雪莎**）係隻以椰絲做膽嘅糖果，由意大利佛列羅出產。糖外面有一層薄脆，外面吸住椰絲碎，而入面就包住椰奶忌廉同一粒大杏仁，味道似越南bánh men或者龍鬚糖，每粒糖都會用白紙包起。好多人都誤會佢係白朱古力，但其實佢係無任何朱古力或者唂咕豆成份。
## 參考
#Raffaello

## 睇埋
*金莎朱古力
*朗莎精緻朱古力
小蘋果

**小蘋果**可以係：

* 小蘋果 (歌曲)：2014年喺華語界入面出咗名嘅歌曲，甚至喺美國嗰邊都攞咗獎。
* 小蘋果 (電影)：香港喺1970年開影嘅一部電影
* 小蘋果 (電視劇)：中國內地喺2015年開播嘅一部電視劇
* 安琪爾，湖南衛視學童鮮師煉成記《一年級》中嘅主演，綽號「小蘋果」
費列羅

**費列羅**（）係意大利糖廠，1946年開張，靠出Nutella榛果朱古力醬起家，亦出朱古力同糖。

## 產品一覽
*金莎朱古力
*朗莎
*雪莎
*蒙雪麗
*Kinder出奇蛋
*Kinder奇趣蛋
*Kinder朱古力
*Kinder繽紛樂
*的嗒糖
白朱古力

**白朱古力**係種朱古力，無唂咕粉而只有唂咕脂，所以帶少少朱古力味但又唔會有朱古力色，牛奶成份亦比較重手，所以睇落接近奶白色。

## 睇埋
*黑朱古力
椰絲

**椰絲**即係椰子肉碎，亦係整好多甜品嘅原料。椰子起肉整乾，再榨椰油，淨低嘅渣打碎，就變做椰絲。

## 椰絲甜品
*椰撻
*椰檳
*雞尾包
*糯米糍
*林明頓蛋糕
*雪莎
椰檳

**椰檳**（英文：**Coconut Bun**）又叫做**椰子包**，係香港式包，用椰絲做餡，唔同餅舖都有唔同整法，共通點係會令椰絲餡外露。

## 類似嘅包
*雞尾包
濱江站

**濱江站**（）係位於中國黑龍江哈爾濱道外區嘅火車站，由哈爾濱鐵路局管轄，係拉濱鐵路嘅終點。而家呢個站係一等站，做貨運同埋運轉。設站時因爲呢度屬濱江省，啱好車站所在又係叫濱江，而起噉嘅名。而舊時俗話叫「新站」，係相對返早起20年嘅哈爾濱站呢個舊站。

## 概況
濱江站起喺1934年，原先係換貨站，屬於中東鐵路嘅支綫（三棵樹鐵路）車站，後來變成客貨兩運、運轉嘅車站。原先嘅車站好簡單，後來擴建，而家有22條站綫、49條專用綫、6條特用綫。站廳亦從最初唔夠一百平方米擴建成而家730 m²。

埋呢個站嘅旅客比較少，1946年到1950年間，年均發送旅客200萬人，行包20萬件，到咗1990年，行包減少咗17萬件，而旅客量年均減少120人。噉係因爲啲旅客列車大多飛過呢個站，埋站嘅少，同時去北部綫路嘅短途旅客都改爲搭巴士去。不過因爲離哈爾濱站近，喺哈爾濱站忙到接唔到車時，凡係濱北綫、綏佳綫、以及部份濱綏綫嘅旅客列車會停喺呢個站等下先。2016年10月30號起，濱江站停咗客運業務，由客貨兩運站變成單純貨站，唔再上落人客。

不過貨運上呢個站好大，係個大型綜合貨場，1990年時貨場總面積15萬6600平方米，有5個貨倉、2座貨物站臺、4條裝卸綫、41條專用綫。1955年起濱江站承辦貨櫃，1983年八區貨場改成貨櫃專用場，呢個貨櫃場總面積2萬6524平方米，係中國大陸九大貨櫃場之一，1988年時八區貨場改爲濱江西站，繼續由濱江站管理。1990年尾時，貨場發貨量108萬噸，收貨量266.8萬噸，日均裝67.5車，卸173.1車，貨運收入4613萬人民幣。

## 攷


類:黑龍江鐵路站
黑朱古力

**黑朱古力**係種朱古力，唂咕成份起碼有七成，比較黑、硬、苦，只會落些少糖，通常唔落奶。

## 睇埋
*白朱古力
黃花夾竹桃

**黃花夾竹桃**（；學名：**'）；第個名係**黃酒杯花**（）或**黃花狀元竹'''（）；佢係夾竹桃科黃花夾竹桃屬嘅一樖常綠喬木或灌木仔。原產地喺南美洲嘅熱帶地區，中美洲同印度，而家喺全世界嘅熱帶同亞熱帶地區都可以搵到佢。

## 形態
呢樖嘢有5m高到，佢嘅樹枝都好多，而且都好軟熟。尤其係細枝，佢係向下㕪落嚟嘅。成樖嘢都有好多樹液響度。而樹葉方面，佢係長條互生嘅品種。而花係黃色重帶有香味。佢對抗空氣污染嗰方面都好犀利吓。佢嘅樹皮係咖啡色，而且有好明顯嘅皮窿響度，成樖嘢冇毛。而花期方面，一般喺每年6——12月開花。佢一般喺每年11月到第年2月結果。

## 毒性
成樖嘢都有毒。如估人類唔小心食咗佢搞到中毒嗰陣，佢識搞到口腔同胃部黏膜出現局部刺激而引發嘔、肚疴、持續性頭痛、腹痛。雖然話中醫入面講佢有藥用價值，但係長期用佢嘅話都會搞到中毒。而樹液同佢啲核都可以搞到家禽同寵物出現劇烈性中毒。

## 藥用價值

黃花夾竹桃嘅果同葉都可以入藥，佢有以下呢啲功效：

但係長期服用嘅話好容易搞到中毒。

## 攷


## 出面網頁
* 黃花夾竹桃
* 黃花夾竹桃, Huanghuajiazhutao 藥用植物圖像數據庫 (香港浸會大學中醫藥學院) 

類:喬木
類:灌木
類:四季常綠植物
類:有毒植物
類:淨化環境植物
類:藥用植物
美人樹

**美人樹**（；學名：**'），又嗌**美麗木棉**（），植物學界嗌**美麗異木棉'''（），係木棉科吉貝屬一落葉喬木。原產南美洲巴西南邊同阿根廷。而家喺巴西南邊、阿根廷北邊、中國嘅廣東、廣西、福建、海南、雲南同四川、香港都搵到。

## 形態
呢樖嘢一般有10～15m高，佢嘅樹冠好似把遮噉，葉色係青翠色。而樹幹下邊就比較大，重生咗好多好似圓錐噉嘅刺出嚟。而樹仔嘅樹皮係濃綠色，佢嘅側枝就好似雷達噉放射性水平伸出去。呢樖嘢一般喺冬天先至開花，而花色一般係紫色。另外，佢嘅莖有刺。呢樖嘢重可以攞嚟畀人睇。

## 相

File:C. speciosa-5.JPG|美人樹嘅花
File:Ceiba speciosa IMG 1753.jpg|喺巴西聖保羅地區入面嘅美人樹
File:C. speciosa-1.JPG|美人樹嘅花喺結咗果嗰陣，好似啲豆莢嘅樣。
File:Ceiba speciosa - Palmengarten Frankfurt.jpg|美人樹嘅樹幹啲刺
File:Barrigudapaineira1.jpg|美人樹嘅莖
File:Ceiba_speciosa,_silk_floss_tree,_at_Huntington_Library,_Art_Collections_and_Botanical_Gardens.jpg|喺冇樹葉嗰陣嘅美人樹
File:Ceiba speciosa in Buenos Aires.jpg|開咗花嘅美人樹


## 註

## 出面網頁
* 美丽异木棉 中国科学院
* 美丽异木棉 Ceiba speciosa PPBC中国植物图像库
* 美丽异木棉栽培管理 华师大绿谷生物技术开发中心

類:喬木
類:落葉植物
類:花卉
猛龍過江

《**猛龍過江**》（；）係香港1972年嘅一部武打電影，呢部片由李小龍執導，同時亦係佢參與嘅第三部電影，破咗香港電影票房記錄。

呢部片喺意大利羅馬拍攝，講嘅係香港武術家唐龍嘅老友喺當地開間餐館成日畀黑幫恰，於是去佢度幫手，重棘冧幾次啲黑幫。之後黑幫大佬為咗對冧唐龍，請埋美國、日本啲高手，呢啲扮高手嘅演員當中包括當時世界空手道冠軍查克·羅禮士。唐龍同羅禮士扮嘅角喺羅馬鬥獸場交手，最後唐龍殺咗對手。

## 註
水松

**水松**（；學名：**'），又嗌**三角葉'''（），係杉科水松屬嘅落葉喬木。喺中國內地、越南同埋老撾係保護咗嘅樹種，因為佢喺IUCN嘅紅名單入面，話係極危物種。呢樖嘢喺植物界嚟講，算係「活化石」嘅品種。

## 分佈
呢樖嘢喺廣東珠江三角洲同福建中部、閩江下游同埋海拔低過1000米嘅地區先至見到佢。喺廣東嘅東邊同西邊、福建嘅西北邊同北邊、四川嘅東南邊、廣西同雲南嘅東南邊都重可以見到小小，重有一小部分喺越南同老撾入面。因為水松喺地球嘅白堊紀到新生代期間，北半球入面出現得比較多，但係到咗第四紀冰河時期後期就率先喺歐洲、美洲、日本同其它地方都滅絕嗮，而家就得返嚿化石響度，但係喺珠江三角洲、福建中部同閩江下游地區就保存得比較好。

## 樣
呢樖嘢嘅樹幹有扭曲嘅斑紋。喺地基嗰度大到好似條柱槽噉，重有屈住膝頭箇噉嘅呼吸根出咗嚟地面。而樹枝方面就比較少，甚至好疏吓。樹葉方面就有線形、針形同埋鱗片形呢三種。樹木一般喺八到十米到高，最高可以去到廿五米。

## 用途
植株可以做公園嘅水體綠化植物，有好好嘅淨化水體作用。
### 藥用

水松嘅樹皮同葉可以用嚟做藥，佢可以去瘡、趕走因水或火搞出嘅瘌嚫，同埋成身骨痛嘅功效。

## 相

## 註

## 出面網頁

* 水松 Shuisong 藥用植物圖像數據庫 (香港浸會大學中醫藥學院) 
*水松

類:喬木
類:落葉植物
類:藥用植物
類:淨化環境植物
類:水生植物
蓮霧

**蓮霧**（；學名：**'）；喺植物研究學界嗌佢係**洋蒲桃**（）；喺星馬泰地區嗰邊嗌**水蓊**（）；中國內地嘅北話地區嗌係**天桃'''（）；佢係桃金娘科蒲桃屬嘅一樖常綠喬木兼果樹。

## 形態
*葉
*:厚度：比較薄
*:柄：好短
*:大細：好大
*:生長明細：幾乎係黐埋樖樹枝嚟生
*花色：白
*果：
*:樣：好似梨或圓錐形噉
*:色：洋紅色兼發光

## 藥用價值

蓮霧係一種可以包醫好多隻病嘅水果，佢可以醫肺燥而咳、嘔聲未停過、痔瘡出血、胃脹、腸炎痢疾、糖尿病等症。

## 有關嘅書
* Julia F. Morton (1987). "Java apple". Fruits of Warm Climates. Miami, FL: Florida Flair Books. pp. 381–382. ISBN 978-0-9610184-1-2.

## 出面網頁
*白蓮霧似翡翠每公斤250
*台灣水果產期及水果英文表

類:蒲桃屬
類:喬木
類:四季常綠植物
類:生果
類:藥用植物
新站

**新站**（）可以係：
*新站鎮，中國嘅鎮，好多處
*新站鄉，中國吉林松原扶餘嘅鄉
*新站街道，中國吉林通化東昌區嘅街道
*新站村，多處
*新站站，有兩處
*哈爾濱站，哈爾濱嘅火車站，相對哈爾濱舊火車站（香坊站）來講
*濱江站，哈爾濱嘅火車站，相對早起20年嘅哈爾濱站來講
人心果

**人心果**（；學名：**'）；第個名係**仁心果**（）；喺臺灣嗰邊嗌**人參果**（）；馬拉話嗰邊嗌**斯古**（；）；印尼話嗰邊嗌**沙禾**（；）；越南話嗰邊嗌**紅星果**（；）；老撾話嗰邊嗌**剌末'''（；或）；英文嗰邊嗌「」；佢係山欖科鐵線子屬嘅一樖常綠喬木果樹，原產地喺美洲嘅熱帶地區，而家喺美洲嘅熱帶地區、東亞嘅中國廣東、廣西同港澳、福建、臺灣同雲南、東南亞嘅越南、老撾、馬來西亞同印尼入面都可以搵到佢。

## 名
呢樖嘢嘅果由於生到好似個人嘅心臟嘅樣先至改咗噉嘅名。

## 形態
呢樖嘢嘅樹幹係灰啡色。而葉嘅密度就好密，一般集中生喺樹枝頂。花係白色，識結果。佢啲果用一年時間先至熟，喺未熟嗰陣係青綠色，熟咗之後就變成鏽啡色。

## 用途
呢樖嘢嘅果雖然話可以食，但係必須要熟嗮先至可以食得，因為未熟嘅人心果食落去好似食咗有沙嘅香口膠噉。佢啲樹汁可以用嚟整香口膠，而果重可以入藥，係用嚟清熱解毒嘅。

## 出面網頁
* 人心果 Renxinguo 藥用植物圖像資料庫 (香港浸會大學中醫藥學院) 
* 人心果 - 海南水果人心果的营养价值及用途 走进海南

類:喬木
類:四季常綠植物
類:生果
類:藥用植物
黃菖蒲

**黃菖蒲**（；學名：**）係鳶尾科鳶尾屬嘅一樖長年生嘅水生或濕生嘅宿根草木植物。佢喺水生花卉入面，算係比較出名嘅一樖嘢，因為佢成日啱畀人睇嘅花。

## 形態
呢樖嘢嘅花係黃色，而花嘅樣靚到好多金色蝴蝶飛咗嚟呢度噉。佢有好勁抽嘅適應環境能力，唔單止可以喺水池邊度搞露地栽培，甚至喺水度搞露水栽培，而且生長嘅效果都幾好吓。佢重可以分樖嚟種都得。

## 相

File:Iris pseudacorus iris des marais.jpg
File:Yellow Iris Iris pseudacorus Flower 1469px.jpg
File:Iris_pseudacorus_01.jpg
File:Iris_Pseudacorus.jpg
File:Illustration_Iris_pseudacorus0.jpg
File:Iris pseudacorus fruit.JPG


## 出面網頁

* 
* 黄菖蒲 旺园百科
* 黄菖蒲 中文百科在線

類:水生植物
類:濕生植物
類:草本植物
租庇利街

**租庇利街**（**Jubilee Street**）係香港中環一條街，由干諾道中路口開始，最後接住皇后大道中，0.6公里長。

## 主要建築
*中環街市

## 參考

類:中環街道
拉法站

**拉法站**（）係位於中國吉林省吉林市蛟河拉法嘅火車站，由瀋陽鐵路局吉林車務段管理，係拉濱鐵路嘅起點，郵編132502。而家呢個站係四等站，只運貨，唔上落客。呢個站離長春站213公里，離哈爾濱站266公里，喺蛟河市區以北10公里處，而個站向東6公里係國家4A級景區拉法山。

拉法站起喺1928年6月，除咗拉濱綫，重有長圖綫經過，而家呢個站未電氣化。呢個站一帶曾經打過拉新戰役，即係拉法新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打。呢場仗係東北民主聯軍戰略撤退中贏嘅第一場仗。

## 攷


類:吉林鐵路站
大花紫薇

**大花紫薇**（；學名：**'，英文名：**Queen Crape Myrtle**, **Pride of India**）；第個名係**洋紫薇**（）；舊名係**大葉紫薇'''（）；佢係千屈菜科紫薇屬嘅落葉喬木。原產地喺印度、中國同澳洲。而家喺印度、斯里蘭卡、澳洲、馬來西亞、越南、菲律賓同中國嘅廣東、廣西、福建入面都可以搵到佢。

大花紫薇係印度馬哈拉施特拉邦嘅邦花。喺上座部佛教（南傳佛教）裏面代表開悟（Enlightenment）。

## 名
中文名舊時叫開大葉紫薇，不過1990年代後期就逐漸改叫大花紫薇，原因未明。有香港傳媒引述傳聞，話改名嘅原因可能係要避開嗰陣時嘅當紅豔星葉子楣個名，不過呢個講法就無從查證。

## 樣
*樹皮：灰，平滑。
*葉：互生或對生、長橢圓形或蛋形；葉片巨大
*花：比較大，紫紅、淡紅或紫，通常喺枝頭生出一串串花（圓錐花序），每年5～8月開花。
*果：波形到倒立嘅圓角長方形，入面有好多籽。

## 用途

### 行道樹
喺香港，由於市花洋紫荊容易喺打風落雨嘅時候折斷，而且不育，種植同護理成本高昂，故此政府廣泛種植大花紫薇作為行道樹嘅替代品。
大花紫薇嘅外型、花嘅顏色都同洋紫荊相似，而且比較粗生，形態一年四季都有變化（何如結果、紅葉、落葉等等）。

大花紫薇唔單止可以俾人睇，甚至可以用嚟做藥都得。

### 藥用價值

大花紫薇嘅根同葉都可以入藥，佢有降血糖、去瘡同解毒嘅功效。

## 有關嘅書
* 《樹影花蹤－九龍公園樹木研習徑》，香港園藝學會 著，天地圖書 出版，2005年4月。106-109頁。ISBN 988211147-5。

## 參考

## 出面網頁

*大花紫薇1
*大花紫薇2
*大花紫薇3
*大花紫薇4
*更詳細的大花紫薇介紹
*樹木谷 - 大花紫薇
*香港中文大學  胡秀英植物標本館 - 大花紫薇
*大花紫薇 Dahuaziwei 藥用植物圖像數據庫 (香港浸會大學中醫藥學院) 

類:喬木
類:落葉植物
類:藥用植物
類:行道樹
天光道

**天光道**（英文：**Tin Kwong Road**）係香港九龍採石山同馬頭圍一條街。由馬頭圍道開始，經過農圃道、常盛街，最後接住亞皆老街。街上學校林立，亦都設有天光道駕駛考試中心，全長1公里。
板南線

**板南線**（，代號**BL**；路線代表色係藍色），係台北捷運一條營運中嘅綫路。由新北市土城區嘅頂埔站去到台北市南港區嘅南港展覽館站。1999年12月24號通車，全長28.2公里，有23個車站。板南線可以細分做南港線、板橋線同土城線三段。

## 車站




### 月台配置
* 島式月台：南港展覽館－臺北車站、龍山寺－板橋、亞東醫院－頂埔
* 島疊式月台：西門
* 側疊式月台：府中
## 參考來源
薩拉戈薩

**薩拉戈薩**（**Zaragoza**）係西班牙亞拉岡首府，面積1,063平方公里，人口大約70萬。
亞拉岡

**亞拉岡**（**Aragón**）係西班牙東北一個自治區，面積47,719平方公里，人口大約128萬，首府薩拉戈薩。佢北面係法國，東面係加泰隆尼亞，南面係華倫西亞自治區。
黃愷怡

**黃愷怡**（，），）係香港女主持、演員同模特兒，香港無綫電視前藝員，當時主要工作係做無綫娛樂新聞台女主播，同埋細路節目《Think Big天地》同《Think Big大明星》主持。

## 簡歷
黃愷怡喺香港出世，中學讀庇理羅士女子中學，其後喺香港中文大學新聞及傳播系畢業，參加咗無綫網絡電視人才招募活動而加入無綫電視。

黃愷怡初頭做收費電視節目主持，2015年開始亮相免費電視做細路節目。

2021年12月31號離開無綫電視。

## 演出
### 電視節目（[[香港開電視]]）
*2022年：《疫境中的餐桌》主持
*2022年：《一線搜查》主持
*2023年：《開飯啦》主持

## 出面網頁
*鏟平《放學ICU》　余詠珊愛將接棒
* 
* 
* 
* 

類:庇理羅士女子中學舊生
類:祖籍中山
類:前無綫電視女藝員
類:香港女模特兒
類:香港細路電視節目主持人
類:香港中文大學舊生
愷怡
華倫西亞 (搞清楚)

**[[華倫西亞]]**除咗係西班牙城市，亦可以係：
*華倫西亞自治區
*華倫西亞足球會
*華倫西亞王國
*華倫西亞 (菲律賓)
朱鎔基

**朱鎔基**（；；）係中國共產黨同中華人民共和國前領導人，做過國務院總理、副總理、中國人民銀行行長，又係第十四同十五屆中共中央政治局常委。湖南省長沙市人。佢係明太祖朱元璋嘅後代（祖先係岷莊王朱楩），祖籍安徽鳳陽。朱鎔基做事雷厲風行，有綽號叫「經濟沙皇」，佢又精簡政府機構，同時打擊貪污同走私活動，遠華集團走私案就係佢嘅傑作。

佢曾經講過一句說話：「我準備咗一百副棺材，九十九副畀貪官，一副留畀自己」，表示對貪污腐敗深惡痛絕。

## 出面網頁

類:朱氏
類:長沙人

類:祖籍安徽
楊尚昆

**楊尚昆**（；）係中國共產黨革命元老之一、中華人民共和國前領導人、中國人民解放軍原高級將領。四川省潼南縣雙江鎮（而家係重慶市潼南區雙江鎮）人。喺鄧小平主政時代做過國家主席、中共中央政治局委員、中央軍委副主席兼秘書長等職，係「中共八大元老」之一。佢個細佬楊白冰都做過解放軍高層，係中共黨入面出名嘅兄弟檔。

## 出面網頁

類:楊氏
類:重慶人
類:中國共產黨元老
加泰隆尼亞自治區

**加泰隆尼亞自治區**（加泰隆尼亞文：**Comunitat Catalunya**；西班牙文：**Comunidad Cataluña**）係西班牙東北面一個自治大區，面積32,108平方公里，人口大約752萬，首府巴薩隆拿。自治區響1978年成立。

2017年10月27號，加泰隆尼亞自治區政府正式宣佈獨立，建立加泰隆尼亞共和國，所以西班牙中央政府同一日收返加泰隆尼亞自治區嘅自治權，改由中央政府直轄。

## 區歌

加泰隆尼亞嘅區歌係《收割者之歌》（加泰隆尼亞文：Els Segadors），1993年正式用。

類:西班牙自治區
宋慶齡

**宋慶齡**（；；；；）係孫中山最後一任老婆，江蘇省松江府上海市（而家係上海市）人，喺宋家六兄弟姐妹入面排第二。

1949年中華人民共和國成立之後留咗喺中國大陸，之後做過中央人民政府副主席同國家副主席，名義上代理過國家主席。喺文化大革命受過迫害，1981年臨死嗰時俾人接納入咗中國共產黨，全國人民代表大會常務委員會畀佢「名譽國家主席」嘅稱號。宋慶齡俾中共尊稱為「（宋）慶齡先生」、「孫夫人」；俾周恩來譽為「國之瑰寶」。
垂枝紅千層

（學名：**'），亦叫**樽刷樹**（）或**串錢柳'''（），係桃金娘科紅千層屬嘅一種常綠喬木仔或灌木。原產地喺澳洲嘅昆士蘭州同新南威爾士州，而家喺全球都可以搵到佢。呢樖嘢可以用嚟做庭院美化同埋睇花嘅樹。

## 名
呢種樹嘅花個樣似試管刷，所以叫「樽刷樹」。

## 形態
佢一般有2－6米高到，而樹幹好易出分枝。佢嘅樹冠成日好似把遮或圓形噉。葉色方面，一般係灰綠色到濃綠色。而花嘅樣就好似個試管刷噉，一般係酒紅色到暗紅色。

## 相

File:Callistemon viminalis (Weeping bottlebrush) in Hyderabad, AP W IMG 0639.jpg|垂枝紅千層嘅樹幹
File:Callistemon viminalis (Weeping bottlebrush) in Hyderabad, AP W2 IMG 0649.jpg|垂枝紅千層嘅花
File:Callistemon viminalis (Weeping bottlebrush) in Hyderabad, AP W IMG 0465.jpg|啱啱結果無耐嘅垂枝紅千層
File:Callistemon viminalis (Weeping bottlebrush) in Hyderabad, AP W IMG 0643.jpg|啲果已經熟咗嘅垂枝紅千層
File:Callistemon viminalis (Weeping bottlebrush) in Hyderabad, AP W IMG 0636.jpg|垂枝紅千層嘅枝梗葉
File:Callistemon viminalis (Weeping bottlebrush) in Hyderabad, AP W IMG 0464.jpg|垂枝紅千層嘅葉
File:SeoiZiHungCinCang.jpg|喺廣州嘅海珠濕地影嘅垂枝紅千層
File:Callistemon_rigidus_01.jpg|喺香港嘅九龍公園影嘅垂枝紅千層


## 出面網頁

* 垂枝红千层 Callistemon viminalis 中国植物图像库
* 澳洲政府介紹

類:喬木
類:灌木
類:四季常綠植物
華倫西亞自治區

**華倫西亞自治區**（加泰隆尼亞文：**Comunitat Valenciana**；西班牙文：**Comunidad Valenciana**）係西班牙東面一個自治大區，面積23255平方公里，人口大約511萬，首府華倫西亞。佢北面係加泰隆尼亞。
落羽杉

**落羽杉**（；學名：**'），又嗌**落羽松'''（），係杉科落羽杉屬嘅落葉喬木，原產北美洲東南。

## 形態
植株高30～50m，幹基肥大，根基似屈咗嘅膝頭箇，樹冠圓錐形。葉條形，排喺樹枝頂，扁平排成似羽毛噉兩列。葉色方面，到咗秋天嗰陣，未到冬天落葉前變暗啡紅。果屬毬果，樣似波或近似蛋嘅圓形。

## 生長環境
呢樖嘢鍾意喺溫暖濕潤嘅氣候同夠嗮有陽光嘅環境先至生。佢好禁（）水濕，甚至可以抗到污染同颱風。甚至有防風同保護海邊嘅功效。

## 用途
呢樖嘢除咗可以畀人睇之外，甚至可以用嚟做木材都得。

## 出面網頁

* 

類:喬木
類:落葉植物
類:海岸防護物種
類:防護物種
類:木材
類:觀葉植物
錦屏藤

**錦屏藤**（；學名：）係葡萄科粉藤屬嘅一樖草質藤木，原產地喺美洲嘅熱帶地區。呢樖嘢有「一簾幽夢」嘅名。

## 形態
呢樖嘢嘅細枝有打掂嘅棱紋，而葉頂都越嚟越尖吓。樹基就好似個心形噉。而呢樖嘢嘅主要特色係喺莖節嗰度生出又幼又長且啡紅色嘅氣根，而且有成3m咁長。

## 用途
錦屏藤可以用嚟做綠廊、綠墻同綠棚嘅裝飾。

## 出面網頁

* 锦屏藤 中科院华南植物园
* 錦屏藤 認識植物

類:粉藤屬
類:草質植物
類:藤木
水生美人蕉

**水生美人蕉**（；學名：**）既係美人蕉科美人蕉屬嘅一樖長年生嘅大型水生草本植物，又係濕地系統入面，淨化水質最好嘅植物。

## 形態
佢唔單止葉多，甚至連花都好多吓。花色唔單止靚，重有好多個品種，花期都好長。啱嗮喺大笪濕地種。

## 屬下品種
* 大花美人蕉
* 粉美人蕉
* 紫葉美人蕉
* 金葉美人蕉
* 花葉美人蕉

## 連出去

* 水生美人蕉 麒麟苗圃
* 挺水植物,水生美人蕉 荷花苑水生种植园

類:水生植物
類:草本植物
類:淨化環境植物
青紫葛

**青紫葛**（；學名：**）係葡萄科白粉藤屬嘅一樖草質藤木。原產地喺中國嘅四川同雲南嘅海拔600-2000米嘅山坡林、草地或灌林入面。喺中國內地、尼泊爾、錫金、印度、緬甸、越南、泰國同馬來西亞入面都可以搵到佢。

## 出面網頁

* 青紫葛 中国植物志

類:草質植物
類:藤木
紫藤

**紫藤**（；學名：**）係蝶型花科紫藤屬嘅落葉藤木。原產中國、日本同北美洲。

## 樣
枝粗，紙質，多數向左邊旋轉嚟生。花紫或深紫，成串噉掛喺綠葉藤下邊，睇落去幾靚吓；每年3～4月開花，每串開廿卅朵。

## 適應環境
植株適應能力都好犀利下。佢凍同濕、爛地，但唔可以移植。佢亦綁，對其它植物有絞殺作用。

## 用途
紫藤可以做花卉，亦可以用嚟做藥。藥用方面，佢可以消除浮腫同關節疼痛同腸寄生蟲病嘅功效。

## 有關嘅書
* 校园植物志 第208页　　北京理工大学出版社 ISBN 978-7-5640-5687-2

## 連出去

* 香港浸會大學中醫藥學院. 紫藤. 藥用植物圖像數據庫.

類:藤木
類:落葉植物
類:藥用植物
類:花卉
花葉蘆竹

**花葉蘆竹**（；學名：），又叫**蘆竹**（）或**蘆荻**（），既係禾本科蘆竹屬嘅一樖長年生嘅水生草本植物，又係成日畀人睇嘅水邊植物。喺熱帶同亞熱帶地區先至搵到。

## 形態
樖嘢睇落去同蘆葦差唔多。地下莖短而粗，有好多分枝。葉片多似披針；色介乎黃白條紋之間，後逐漸加綠條紋，夏天出樹葉時變綠。花屬圓錐花序，生喺梗頂。穗似掃把。

## 相

## 用途
植株可以做庭院嘅觀景植物，亦可以做藥。
### 藥用價值

花葉蘆竹嘅根、莖同嫩苗、佢煅燒出嚟啲汁都可以用嚟做藥，佢有以下呢啲功效：

## 生態淨化
佢對人工濕地同生活邋遢水有比較好嘅淨化效果。

## 出面網頁
* 蘆竹, Luzhu 藥用植物圖像數據庫 (香港浸會大學中醫藥學院) 
* 芦竹根 中醫世家
* 花叶芦荻 园林植物数据库查询

類:蘆竹屬
類:水生植物
類:草本植物
類:藥用植物
類:觀葉植物
類:淨化環境植物
蘆荻

**蘆荻**可以係：

*蘆竹：蘆荻嘅學名。
*蘆荻 (會長)：中國小動物保護協會創辦人。
*蘆荻街：廣州市荔灣區入面嘅一條街。
*蘆荻電器：臺灣嘅一間電器公司。
*蘆荻灣：香港南丫島嘅一個海灣名。
*蘆荻 (書法家)：中國書法家協會嘅會員。
硬枝黃蟬

**硬枝黃蟬**（；學名：**'）；第個名係**夾竹桃葉黃蟬**（）或**細花黃蟬**（）或**叢立黃蟬**（）或**黃蘭蟬'''（）；佢係夾竹桃科黃蟬屬嘅常綠灌木。原產地喺巴西，而家喺大部分嘅熱帶地區嗰度都見到佢。

## 名
呢樖嘢嘅花樣同色都同就快出蟬仔嘅蛹噉，加上佢啲樹枝又比較硬，所以「硬枝黃蟬」嘅名就係噉嚟。

## 形態
呢樖嘢嘅高度一般有1——2m到，佢啲葉係3——5嚿輪生，橢圓形或倒披針噉嘅圓角長方形；莖嗰度重有樹汁響度；而花基大到好似個漏斗噉，花色係黃色。佢開完花就結果，出嗰啲果係波形，重生埋刺添。樹枝色係灰白色。

## 藥用

呢樖嘢雖然話可以入藥，有殺蟲同消腫嘅功效，但凈係可以外用，唔食得㗎。

## 毒性
成樖嘢都有毒。尤其係乳汁嗰度，一唔小心食咗佢嘅話，可能會有流產、嘔、肚疴、發燒、反胃、嘴唇紅腫、心跳加速、循環系統障礙等，甚至重影響埋心臟、循環同呼吸系統都有。

## 硬枝黃蟬同軟枝黃蟬嘅區分
由於硬枝黃蟬同軟枝黃蟬呢兩樣都好容易俾人搞亂，因為佢嘅名都好似吓。雖然話噉，但係佢兩個之間嘅關係都差咗好遠，呢兩樣睇佢嘅花就分到邊個係李逵喇。

## 有關嘅書
*《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第23頁，ISBN 962-8869-23-X。
*《香港有毒植物》，何孟恆 著，香港市政局，1982年，第59頁。
*《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第112-113頁，ISBN 978-988-211-344-2。

## 註

## 出面網頁
* 黃蟬, Huangchan 藥用植物圖像數據庫 (香港浸會大學中醫藥學院) 
* 32780030香港植物及植被   
* 台灣樹木解說台灣行政院農業委員會林務局

類:黃蟬屬
類:灌木
類:四季常綠植物
類:藥用植物
類:有毒植物
類:花卉
曹植

**曹植**（），字**子建**，係三國時代魏王曹操第四個仔，曹丕細佬，亦係當時出名嘅詩人。生前封號陳王，死後謚號叫做思，後世叫做陳思王。
新站站

可以係：
*新站站 (中國)，中國吉林省吉林市蛟河新站鎮嘅火車站，屬拉濱鐵路
*新站站 (朝鮮)，朝鮮咸鏡北道茂山郡嘅火車站，屬茂山線
新站站 (中國)

**新站站**（）係位於中國吉林省吉林市蛟河新站鎮嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，整車、零擔貨物可以發到，成車貨物承運前可以喺度保管。呢個站離拉法站8公里，離哈爾濱站258公里。

新站站起喺1928年，係鋪拉濱鐵路時設嘅。之所以嗌做「新站」唔係話佢係新鐵路站，而係當地地名。喺清中葉時，原先嘅拉法驛站搬來呢度，稱之爲拉法新站，新站嘅名就係源自搬咗後嘅拉法驛站。呢個站一帶曾經打過拉新戰役，即係拉法、新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打，到10號朝早，守喺新站嘅國民政府軍覆沒。呢場仗係東北民主聯軍戰略撤退中贏嘅第一場仗。

等級上新站站原本係三等站，喺2011年降做四等站。原本佢亦係客貨兩運站，旅客可以上落、託運行李，而家停咗客運，變成單純貨站。喺舊底新站站係緊要嘅鐵路地區，設有工務段、機務段、電務段、鐵路小學、鐵路中學、鐵路俱樂部。2005年，因爲公路發達，蛟河市區到新站嘅通勤列車停駛。

## 攷

類:吉林鐵路站
隆裕太后

**隆裕太后**（），徽號**孝定景皇后**，全名**葉赫那拉靜芬**，係大清皇帝載湉（清德宗光緒帝）嘅皇后，亦係中國史上最後一位太后。

雖然佢係慈禧太后嘅侄女，但係佢性格懦弱，冇乜政治野心，喺1912年代表宣統皇帝溥儀頒布《退位詔書》，大清從此滅亡。

自從頒布退位詔書之後，隆裕太后鬱鬱寡歡。1913年2月22號，隆裕太后死咗，得年45歲。謚號叫做**孝定隆裕寬惠慎哲協天保聖景皇后**，中華民國北京政府以國葬嘅規格處理喪事，同清德宗合葬喺崇陵（喺中國河北省易縣嘅清西陵）。

類:中國皇后
楊衛華

**楊衛華**（；；）係一位綿陽晚報嘅記者，四川省綿陽市人。佢喺2008年5月12號因為影咗嗰時汶川大地震嘅敬禮娃娃嘅相俾好多人知而出咗名。因為嗰張所謂「敬禮娃娃」嘅相喺2008年嘅上海國際攝影藝術展嗰度攞咗紀實類金獎，重俾人話咗係「喺災難嘅面前，話出咗最有人性嘅經典一作」。

喺2015年2月26號14點55分，楊衛華因為肝癌冇得醫而死咗，終年52歲。

## 攷
* 汶川特大地震“敬礼娃娃”图片作者病故 2015年02月26日

衛華
類:四川人
類:中國記者
類:癌死者
巴西野牡丹

**巴西野牡丹**（；學名：）係野牡丹科光榮樹屬嘅一樖常綠灌木，原產地喺巴西。

## 形態
佢嘅樹枝係啡紅色；而樹葉方面，佢係成對生，形狀係橢圓形到披針形，兩邊都有好幼嘅茸毛響度。而花嘅方面，佢唔單止多，重好密添；花色係深紫藍色。而佢結出嚟嘅果就好似隻杯噉嘅波形。

## 出面網頁
* 巴西野牡丹的繁殖与养护  花卉报新闻 - 中国花卉网
* 巴西野牡丹  The Green Touch 香港常見樹木園藝生活The Green Touch 香港常見樹木園藝生活
* 巴西野牡丹- 花卉介紹 臺北新花漾

類:光榮樹屬
類:灌木
類:四季常綠植物
AA

**AA**可以係：

*美國航空IATA碼
*AA電芯：一隻電芯大細標準
*AA制：一種埋單找數方式
*烯丙醇嘅英文簡稱（AA）
*英國汽車協會：Automobile Association嘅縮寫
*十進制阿拉伯數字170喺十六進制入面嘅寫法。
*南極洲嘅國家氣象組織代碼
AAA電芯

**AAA電芯**，又叫**3A電芯**，係一隻國際電芯大細標準，呈圓柱形，長44.5毫米，直徑10.5毫米。又叫做7號電。
## 睇埋
*AA電芯
AA電芯

**AA電芯**，又叫**2A電芯**，係一隻國際電芯大細標準，呈圓柱形，長50.5毫米，直徑14.5毫米。又叫做5號電。
## 睇埋
*AAA電芯
強壯大袋鼠

，台灣譯做**毛袋鼠**，係身型介乎袋鼠同沙袋鼠之間嘅有袋類哺乳動物。英文名「Wallaroo」就係由沙袋鼠嘅「Wallaby」同埋袋鼠嘅「Kangaroo」合併而成。個樣同袋鼠好似，但感覺上佢尐肌肉結實尐，顏色暗尐，鼻哥黑尐。手肘長尐同較貼身，有少少唔同。而家科學家將佢分爲三個物種：岩大袋鼠（*Macropus robustus*）、黑大袋鼠（*Macropus bernardus*）、羚大袋鼠（*Macropus antilopinus*）。

## 習性
佢哋主要住響草原同樹林裏面，但喺多岩層地區會容易尐發現。佢哋多數響黃昏時先出沒，食青草同葉。澳洲野犬係佢哋嘅天敵。

## 參考
六家子站

**六家子站**（）係位於中國吉林省吉林市蛟河新站六家子嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，旅客可以上落，可以托運行李、包裹，貨運上只可以整車貨物發到。呢個站離拉法站19公里，離哈爾濱站247公里。呢個站起喺1934年。

類:吉林鐵路站
雙莢決明

**雙莢決明**（；學名：**'）；第個名係**雙莢槐**（）；喺福建地區係嗌**雙莢黃栧*'（）；佢係[[蘇木科]][[決明屬]]嘅常綠[[灌木]]，原產地喺[[美洲]]嘅[[熱帶]]地區。

==形態==
佢啲樹枝比較密，其中嫩枝係<font color=green>綠色</font color>，老枝係<font color=gray>灰色</font color>。而樹葉方面，有6——8嚿橢圓形嘅細葉，樹葉品種係偶數羽狀複葉。而花係黃色，重要係一拃嚟嘅，睇落去都幾燦爛吓。佢結出嚟嘅果係圓柱形，而且啲核係兩棟嚟排。

==出面網頁==
* 
*  (2005): [http://www.ildis.org/LegumeWeb?version~10.01&LegumeWeb&tno~611&genus~Senna&species~bicapsularis *Senna bicapsularis*]. Version 10.01, November 2005. Retrieved 2007-DEC-20.
*  (2006): [http://www.hear.org/Pier/species/senna_bicapsularis.htm *Senna bicapsularis*]. Version of 2006-OCT-25. Retrieved 2007-DEC-20.
*  (2007): Germplasm Resources Information Network - [http://www.ars-grin.gov/cgi-bin/npgs/html/taxon.pl?100056 *Senna bicapsularis'']. Retrieved 2007-DEC-20.

類:決明屬
類:四季常綠植物
類:灌木
軟枝黃蟬

**軟枝黃蟬**（；學名：**'）；第個名係**黃鶯**（）、**黃蟬仔**（）、**重瓣黃蟬**（）、**瀉黃蟬**（）、**軟枝花蟬'''（）佢係夾竹桃科黃蟬屬嘅藤狀常綠灌木；原產地喺巴西，而家喺大部分嘅熱帶地區嗰度都見到佢。

## 名
呢樖嘢嘅花樣同色都同就快出蟬仔嘅蛹噉，加上佢啲樹枝好軟熟，所以「軟枝黃蟬」嘅名就係噉嚟。

## 形態
呢樖嘢嘅葉係3——4嚿輪生，好似張紙咁薄；莖嗰度重有樹汁響度；而花色係金黃色。花樣睇落去好似啲漏斗噉，而花瓣就好似瓦片噉排。佢開完花就結果，出嗰啲果係波形，重生埋刺添。

## 藥用

呢樖嘢雖然話可以入藥，佢可以醫皮膚濕疹、疥癬、瘡瘍腫毒。但凈係可以用佢嘅樹汁嚟外敷患病部位，重要喺用之前，一定要睇吓患者嘅皮膚會唔會發生過敏。因為佢嘅不良反應係好容易搞到皮膚過敏都有。

## 毒性
成樖嘢都有毒。尤其係乳汁嗰度，一唔小心食咗佢嘅話，可能會有嘴唇紅腫、嘴同脷都乾燥、發高燒、嘔同埋肚疴。如估皮膚掂到佢嘅話，甚至有可能出現紅腫都有。

## 硬枝黃蟬同軟枝黃蟬嘅區分
由於硬枝黃蟬同軟枝黃蟬呢兩樣都好容易俾人搞亂，因為佢嘅名都好似吓。雖然話噉，但係佢兩個之間嘅關係都差咗好遠，呢兩樣睇佢嘅花就分到邊個係李逵喇。

## 有關嘅書
*《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第22頁，ISBN 962-8869-23-X。
*《香港有毒植物》，何孟恆 著，香港市政局，1982年，第58頁。
*《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第108-109頁，ISBN 978-988-211-344-2。
*《香港自然圖鑑系列11 香港有毒植物》，朱惠玲 著，野外動向有限公司 出版，2007年7月，第36頁，ISBN      988-97173-8-7          
* 海南植物志220頁

## 攷

類:黃蟬屬
類:灌木
類:四季常綠植物
類:藥用植物
類:有毒植物
類:花卉
中華民國國軍

**中華民國國軍**係中華民國嘅正規軍，前身係1925年成立嘅，1947年後改組做國軍。
翠鳥

**翠鳥**（**Alcedines**）係鳥綱佛法僧目下面一個亞目，下分翠鳥科（Alcedinidae）、翡翠科（Halcyonidae）同魚狗科（Cerylidae）。
蘆薈

**蘆薈**（；學名：**）係黃脂木科下邊一個屬，一般喺非洲嗰邊比較多，入面有500幾個品種。

呢種植物嘅形態規律都係長年生嘅草本植物，而且重俾好多人鍾意嘅，甚至好易就種到佢。

## 屬下嘅品種
* 美國蘆薈
* 南非蘆薈
* 好望角蘆薈

類:黃脂木科
水錦花

**水錦花**（；學名：**）係錦葵科木槿屬嘅落葉灌木。

## 樣
花通常係紫、粉紅或白。

## 用途
佢嘅根皮、莖皮、花可以做藥；樹皮可以整成繩；成樖嘢可以做觀景綠籬植物。

## 連出去
* 木槿 認識植物

類:木槿屬
類:落葉植物
類:灌木
類:藥用植物

類:花卉
類:綠籬植物
霉菌

**霉菌**，或者叫**毛菌**（嚟自英文**mold**嘅音譯）、**黴菌**，係一類識生好多菌絲嘅真菌。麵包、生果一類新鮮嘢食，若果儲存得唔好，好容易會生霉菌，叫**發霉**或者**發毛**。

霉菌唔一定係衰嘢，譬如抗生素盤尼西林同埋發酵黃豆嘅米麴（米麯），查實都一樣係霉菌。
波利斯·南初夫

**波利斯·愛菲摩韋殊·南初夫**（；，）係俄羅斯一位政治人兼右翼力量聯盟嘅創始人，索契人。之前做過俄羅斯第一副總理同俄羅斯國家杜馬副主席。

喺2015年2月27號深夜，佢喺首都莫斯科俾人開4槍殺死咗。

## 生平
*1981年：喺高爾基（而家係哈羅夫哥羅迪）國立大學無線電物理系畢業，甚至喺1985年攞埋呢間學校嘅副博士學位。
*1990——1993年：做咗俄羅斯蘇維埃社會主義聯邦共和國嘅人民代表。
*1991年秋：做咗俄羅斯蘇維埃社會主義聯邦共和國嘅最高蘇維埃法制委員會委員。
*1990——1991年：加入咗民主俄羅斯黨嘅議員組嘅同時，重做埋接班、無黨派議員、俄羅斯聯盟政治運動議員組嘅成員。
*1991年9月：做咗俄聯邦總統葉利欽駐哈羅夫哥羅迪州嘅代表，嗰年12月重做埋任哈羅夫哥羅迪州嘅辦公室主任。
*從1992年開始：喺哈羅夫哥羅迪州搞阿夫蓮斯基專家小組搞嘅地區改革計劃。
*1995年12月7號：佢做咗當選哈羅夫哥羅迪州嘅州長。
*1993年——1997年3月：做咗俄聯邦委員會嘅成員。
*1996年春：由倡議小組揀咗佢係俄聯邦總統候選人，不過佢最後冇參加到。
*1997年3月——1998年8月：做咗俄羅斯政府第一副總理。
*1997年4月24號——1997年11月20號：做咗俄聯邦燃料能源部長。
*1997年5月22號——1998年10月2號：入咗俄聯邦安全會議。
*1999年12月：幫咗右翼力量聯盟參加咗國家杜馬選舉，之後重贏咗，甚至重做咗國家杜馬副主席、右翼力量聯盟議會黨團領袖同埋國家杜馬法制委員會成員。
*2003年12月：幫埋右翼力量聯盟黨參加咗第4屆俄聯邦國家杜馬選舉，不過最後肥佬咗。
*2004年1月24號：喺右翼力量聯盟党兩個主席嘅職務話唔撈喇，留喺嗰個黨派委員會入面做委員。

## 死
喺2015年2月27號深夜，一名未知身份嘅男人就喺莫斯科嘅街頭向南初夫開咗最少7至8槍而死。根據同俄羅斯調查委員會有關嘅人話嗰個死咗嘅人係「波利斯·南初夫」，而家佢將呢單嘢介入咗刑事調查。重未透露過任何案發細節，直到2015年3月7號先至將殺咗南初夫嘅兩位嫌疑人捉咗。

## 攷
* 俄罗斯前副总理涅姆佐夫遭射杀身亡 網易环球眼 （2015-02-28）
* Interview with Boris Nemtsov on BBC's HARDtalk (Air date 7 February 2011)
* 
* 
* 

類:俄羅斯政治人
華楠

**華楠**（；；）；之前用過**孫寶楠**（；）嘅名；佢係一位中華人民共和國總政治部原副主任同中國人民解放軍報社嘅原社長，重係中華人民共和國嘅一位開國將帥。山東省威海市乳山市崖子鎮崖子村人。

## 生平
佢1936年加入咗中華民族解放先鋒隊。1937年加入咗華北公學社嗰度學嘢，甚至嗰年加入咗中國共產黨。喺抗日戰爭嗰陣做過八路軍山東縱隊政治部宣傳隊嘅隊長，教育科副科長，八路軍一一五師教導第一旅政治部宣傳科長，魯中軍區政治部宣教科副科長同科長。喺解放戰爭嗰陣做過魯中軍區政治部宣傳部長，華東野戰軍第八縱隊政治部宣教部長，第廿四師政治部主任，豫皖蘇軍區第五軍分區副政治委員兼政治部主任，第三野戰軍九兵團政治部宣傳部嘅部長。喺中華 人民共和國成立之後重做過八一雜誌社副社長同總編輯、中國人民解放軍總政治部副秘書長同解放軍報社總編輯同社長、中國人民解放軍總政治部副主任。甚至喺1964年升到少將軍銜等級。重做過中國共產黨第十一、十二次全國代表大會嘅代表。佢喺2015年2月27號朝早死咗，終年93歲。

## 攷
* 解放军报社原社长华楠逝世 曾亲历多项重大事件 搜狐军事 （2015-02-27）

類:華氏
類:山東人
里安納尼姆

**里安納尼姆**（，）係美國演員同導演，最出名角色係喺劇集同電影《星空奇遇記》（Star Trek）入面扮演嘅「冼樸」（Spock）。

2015年2月27號，佢因為慢性阻塞性肺病喺洛杉磯病死咗，享年83歲。

## 出面網頁

* 
* 
* 
* 
*
星空奇遇記

《**星空奇遇記**》（）係美國科幻影視作品，由派拉蒙環球持有最初係1966年製作嘅劇集，因為受到觀眾歡迎，之後就拍咗唔少相同主題嘅劇集同電影，重有電腦遊戲、小說同各種衍生作品。《星空奇遇記》講嘅係23世紀一艘大型太空船「企業號」喺銀河系探險嘅故仔。 「The Original Series」 1966年10月8號喺 NBC 首先播出。

《星空奇遇記》對科幻文化同埋西方大眾文化有深遠影響。
慢性阻塞性肺病

**慢性阻塞性肺病**（簡名**COPD**，嚟自英文**chronic obstructive pulmonary disease**）係呼吸系統嘅病，因為個肺逐漸阻塞而影響正常唞氣，主要分做三類：肺氣腫、慢性支氣管炎同支氣管擴張。慢性阻塞性肺病嘅最主要成因就係長期食煙。
蓮花 (搞清楚)

**蓮花**喺大多數嚟講都係一樖植物。佢重可以係：

* 卜蜂蓮花：之前嗌過「易初蓮花」嘅名，佢係中國內地嘅一間零售分銷商。
* 蓮花衛視：澳門嘅一間電視台。
* 蓮花縣：江西省平鄉市嘅一個縣。
* 蓮花街道：多處。
* 蓮花汽車：英國嘅一間汽車公司。
* 蓮花山：全球地區有好多個地方嗌「蓮花山」嘅名。
* 蓮花山港：廣州市番禺區嘅一個港口。
* 蓮花基金會：臺灣嘅一間基金會。
* 廈門市蓮花中學：喺福建省廈門市思明區嘅一間中學。
* 夢蓮花交響樂團：臺灣嘅一間交響樂團。
* 颱風蓮花：西北太平洋熱帶氣旋。
簕杜鵑

**簕杜鵑**（；學名：**'）；喺植物研究學入面係嗌**葉子花**（）或**三角梅**（）；喺臺灣嘅部分講臺語嘅人係嗌**卡祝剌'''（）。佢係紫茉莉科葉子花屬嘅常綠藤本植物同灌木，屬下有5個品種。原產巴西，而家喺中國、秘魯同阿根廷都搵到。

## 形態
佢啲樹枝有刺且向下髧，莖比較粗，冇毛或疏生軟毛；單葉互生，成日一次生3朵花出嚟，生喺比較大嘅苞片入面。花期係幾乎全年都有花。花色方面都比較靚，而且持續時間比較長。啱嗮喺庭院入面種。

## 用途
呢樖嘢重可以用嚟做盆景同綠籬，植物造型都得。

## 佢嘅品種
* 光簕杜鵑 Bougainvillea glabra
* 花葉簕杜鵑 Bougainvillea spectabilis
* 雜交簕杜鵑 Bougainvillea buttiana
* 秘魯簕杜鵑 Bougainvillea peruviana
* 刺簕杜鵑 Bougainvillea spinosa

## 相

File:BougainvilleaUngu.jpg|喺馬來西亞地區入面嘅紫色簕杜鵑
Image:Bougainvillea-Taormina-Sicilia-Italy-Castielli CC0 HQ.jpg|意大利他奧爾米拿地區嘅簕杜鵑
Image:DSCF4904-Bougainvillea-Taormina-Sicilia-Italy-Castielli CC0 HQ.jpg|
Image:Starr_030418-0058_Bougainvillea_spectabilis.jpg|
Image:Bougainvillea close.jpg|Purple bougainvillea
Image:Bougainvillea-Flowers-KayEss-1.jpeg|黃色嘅簕杜鵑
Image:RedOrangeBougainvillea.jpg|以色列特拉維夫地區嘅簕杜鵑
Image:Bougainvillea-Taormina-Sicilia-Italy-Castielli CC0 HQ3.jpg|
|
|
|
Image:Bougainvillea-3colors.jpg|美國洛杉磯地區入面嘅三色簕杜鵑
Image:Bouganvelia.JPG|印度架利吉打地區嘅紫色簕杜鵑
File:Buganvilia.jpg|墨西哥比拿克路斯州地區嘅簕杜鵑
File:S7002128.JPG|法國嘅一間花園入面嘅簕杜鵑
File:Bogan villa double color thottumukkom nellikunnel.JPG|
File:Gabaldon,NuevaEcijajf9592_10.JPG|菲律賓紐愛華怡詩也省入面嘅簕杜鵑
File:PapelilloPlant.jpeg|阿根廷西北邊地區入面種嘅簕杜鵑


## 攷
* 《賞葉》，商周出版，作者：張碧員。ISBN 986-124-497-2
* 《公共植物（大台北都會篇）》，台灣大學園藝學系主編，作者：黃永傳。ISBN 957-97392-4-2
* 九重葛
* 雲林虎尾鎮和平小學九重葛教學
* 台南區農業改良場之九重葛
* ブーゲンビリアについて
* 挿し木から育てるブーゲンビリア
* ブーゲンビリア

類:紫茉莉科
類:藤木
類:四季常綠植物
類:灌木
類:綠籬植物
類:花卉
散尾葵

**散尾葵**（；學名：*Dypsis lutescens*）；第個名係**黃椰子**（）或**紫葵**（）；佢係棕櫚科馬島棕屬嘅叢生常綠喬木，原產地喺馬達加斯加。呢樖嘢重係鄉土樹種。

## 形態
佢一般喺3——4月開花。

## 適應環境
佢鍾意喺又暖又濕嘅氣候、半陰且通風比較好嘅環視入面生。雖然佢芩猛嘅太陽光同比較陰暗嘅環境，但係佢唔芩凍。

## 用途
佢既啱喺室外庭院入面種，又啱喺室內搞盆栽裝飾都得。

## 相

## 出面網頁

* 散尾葵 綠化香港運動 - 香港觀賞植物照片廊
* 散尾葵--植物绿植知识介绍 深圳市好景园艺园林绿化有限公司

類:馬島棕屬
類:喬木
類:四季常綠植物
類:鄉土樹種
紫荊

**紫荊**（；學名：**）係豆科紫荊屬嘅落葉喬木。原產地喺中國東南邊，而家喺湖北嘅西邊、遼寧嘅南邊、河北、陝西、河南、甘肅、廣東、雲南、四川、廣西、山東、江蘇、浙江入面先至見到佢。

## 形態
佢嘅樹幹係直嘅，而且重有好勁抽嘅出芽可能性，甚至重禁（）俾人修剪都得。而花期一般喺4——11月到。樹皮同細枝一般係灰白色。

## 適應環境
佢鍾意喺有陽光嘅環境入面生，重芩酷暑嘅熱辣辣同埋一定嘅嚴寒凍冰冰天氣。重係啱𠼻嘅道路綠化同庭院盆景嘅樹種。

## 出面網頁

* 
*紫荊, Zijing 藥用植物圖像數據庫 (香港浸會大學中醫藥學院) 

類:喬木
類:落葉植物
類:鄉土樹種
哥連麥卡羅

**哥連麥卡羅**（；，）係一位已經死咗嘅澳洲作家，喺澳洲新南威爾士州嗰度出世。佢之前做過美國康乃狄克州紐哈雲耶魯大學嘅精神生理學教授。喺1977年，佢寫咗《The Thorn Birds》呢本嘢先至喺澳洲嗰度出咗名，甚至喺1997年俾澳洲政府宣佈咗係澳洲入面，重生吘吘喺度嘅國寶。佢後嚟喺晚期嗰時住咗喺英國嘅劍橋。由於佢成日食煙，加上佢得咗眼黃斑病變，甚至喺2003年9月嗰陣，左眼幾乎失明，而右眼嘅視力重喺度猛咁退化。

到咗2015年1月29號，佢因為患咗腎衰竭而冇得醫先至死咗。

## 註

類:澳洲人
類:作家
魚尾葵

**魚尾葵**（；學名：*Caryota ochlandra*）係棕櫚科魚尾葵屬嘅常綠喬木，原產地喺中國嘅福建、廣東、海南、廣西、雲南嗰邊，而家喺熱帶同亞熱帶嘅海拔450——700m嘅山坡或溝谷林入面就可以成日見到佢。呢樖嘢重係鄉土樹種。

## 形態
佢嘅樹幹都好直吓，樹葉一年四季都係翠綠色。花色一般喺黃綠色（黃色到綠色之間）嘅範圍，佢啲果就好似啲珍珠噉成抽咁滯。

## 用途
佢既啱喺室外嘅園林同庭院入面種同俾人睇，又啱喺室內搞盆栽裝飾都得。

## 種植環境
魚尾葵鍾意喺暖濕氣候嗰度生，比較禁（）凍，但係佢啲根系好淺，唔禁（）旱；莖幹唔畀太陽光喺度猛咁曬，因為佢識開裂而漏膠。

## 出面網頁

* 鱼尾葵 中国植物志
* 鱼尾葵 苗易网

類:魚尾葵屬
類:喬木
類:四季常綠植物
類:鄉土樹種
牲畜

**牲畜**，又叫**畜牲**、**家畜**，係經人類馴化咗嘅動物，用嚟生產商品，包括嘢食、纖維、勞動力。牲畜通常專指哺乳動物，但廣義上佢可以包埋雞、鴨等家禽，叫**禽畜**。

## 睇埋
*牧場
*農作物
麒麟

**麒麟**，有時又叫做**騏驎**、**勾陳**，係古時中國神話傳說嘅神獸，公嘅叫**麒**，乸嘅叫**麟**，有兩千年命，性情溫和，唔會整傷人畜，亦唔會踩親昆蟲花草，所以又叫**仁獸**。

麒麟個頭似龍，身似馬、鹿，尾似牛，背脊有五彩毛紋，肚有黃毛。麒有兩隻角，其中一隻生肉；麟無角，但個嘴識吐火，把聲似行雷。

麒麟象徵住祥瑞，只有太平盛世或者有聖人（孔子）在生嘅時候先至會出現。

大明永樂十二年（1414年），鄭和喺東非搵到兩隻長頸鹿進貢畀明成祖，話佢係麒麟，所以嗰時長頸鹿就叫做麒麟。到依家日文、韓文、閩南話都依然咁叫。
麒麟 (搞清楚)

**[[麒麟]]**係古時中國神話傳說嘅神獸，重可以係：
*麒麟區，雲南曲靖一區
*麒麟鎮
**麒麟 (海門)，安徽安慶海門一鎮
**麒麟 (樅陽)，江蘇南通樅陽一鎮
**麒麟 (巨野)，山東菏澤巨野一鎮
**麒麟 (普寧)，廣東揭陽普寧一鎮
*麒麟街道
**麒麟 (江寧)，江蘇南京江寧一街道
**麒麟 (魚峰)，廣西柳州魚峰一街道
*麒麟圍，香港屯門一條村
*麒麟站，服務麒麟圍嘅香港輕鐵站
*麒麟山，香港新界北便一座山
*麒麟座，八十八西洋星座之一
*舞麒麟，中國傳統表演
*長頸鹿，古時中國叫呢隻動物做麒麟
*麒麟 (音樂人)，香港1960年代電影音樂人

## 睇埋
*火麒麟
荊

**荊**可以係：
*紫荊，植物
*荊州，中國湖北地方
*荊國，又叫吳國，西漢封國
*荊氏，姓氏
雞蛋花

**雞蛋花**（，「蛋」字有陰上嘅變調，即第二調；佛山或從化、增城嘅部份地區讀音：；學名：**'）；喺植物研究學入面係嗌**雞蛋花屬*'（）；佢係[[夾竹桃科]]嘅一種落葉喬木仔，原產地喺[[美洲]]嘅[[墨西哥]]。

==形態==
呢朵花平均有5米高到，最高可以去到8.2米。胸徑可以去到15——20cm。一般喺5——10月開花，佢啲花好清香兼優雅。

==用途==
佢既啱種喺庭院入面嚟做景，又可以用嚟做行道樹，甚至喺大笪綠地嗰度嚟種同埋用嚟做盆景植物都得。佢啲花可以用嚟入藥。樹液係白色，有毒。
===藥用價值===

雞蛋花喺中醫範圍入面都有啲藥用嘅價值，佢可以用嚟防中暑、腸炎、細菌性痢疾、消化唔好、細路有積食、傳染性肝炎同支氣管炎等<small></small>、<small></small>；甚至係[[五花茶]]嘅一主材料。<small></small>而白乳液方面，如估用喺外敷嗰邊，可以醫到疥瘡同紅腫等病徵<small></small>。雖然花葉用嚟褒水係可以醫到感冒，但係而家得好少人用噉嘅方法（因為佢啲枝葉有樹汁）。

==毒性==
雖然話雞蛋花有好多藥用嘅價值，但係佢啲樹液千祈唔好食！因為佢可以搞到嘔、反胃、發燒、肚屙、心跳加速、甚至嘴唇有紅腫嘅嘢。

== 品種 ==
* [[白雞蛋花]]（*P. alba* L.）
* [[雜交雞蛋花]]（*P. hybrida* L.）
* [[黃心雞蛋花]]（*P. lutea* Ruiz et Pav.）
* [[堀頭雞蛋花]]（*P. obtusa* L.）
* [[絹葉雞蛋花]]（*P. obtusa* L. var. Sericifolia）（Wright et Griseb）
* [[乾淨雞蛋花]]（*P. pudica* Jaeq）
* [[紅雞蛋花]]（*P. rubra* L.）
* [[黃雞蛋花]]（*P. rubra* L. forma acutifolia (Poir.) wood. cv.“Gold” ）
* [[鮮紅雞蛋花]]（*P. rubra* L. cv.“Cerise” ）
* [[暗紅雞蛋花]]（*P. rubra'' L. cv.“Hilo Beauty” ）

## 相

File:Kudup dan bunga kemboja (Plumeria).JPG |喺馬來西亞入面嘅紅雞蛋花
File:Bunga kemboja (Plumeria) merah.JPG |
File:Plumeria (Frangipani).jpg|喺法國入面嘅紅雞蛋花
File:Fallen Plumeria.JPG|喺印度班加羅爾地區入面嘅雞蛋花
File:Bunga Kemboja.jpg |紫雞蛋花
File:Plumeria White.jpg|白雞蛋花
File:Chempakam.jpg|
File:Plumeria-0006-Zachi-Evenor.jpg|喺以色列入面搵到嘅紅雞蛋花
File:Indian champa plumeria.jpg |喺印度蘇拿地區入面嘅雞蛋花


## 註

## 出面網頁

* 紅雞蛋花香港康樂及文化事務署，香港觀賞植物照片廊。
* 簡介 臺灣經濟部加工出口區管理處
* 植物資料庫台北植物園學習資源網
* 雞蛋花 Jidanhua 中藥材圖像數據庫 (香港浸會大學中醫藥學院)


類:喬木
類:落葉植物
類:行道樹
類:藥用植物
類:有毒植物
類:涼茶
吉達

**吉達**（**Jiddah**）係沙地阿拉伯第二大城，住346萬人。佢係回教徒去聖城麥加朝聖嘅主要入口。

吉達係麥加省一個港口城市，喺紅海東岸，吉達都市區面積大約1200km²，吉達市面積大約560km²。

## 氣候
吉達屬於沙漠氣候。

## 參考
廣州市蘿崗區九佛醫院

**廣州市蘿崗區九佛醫院**（）；第個名係**廣州市蘿崗區九龍鎮中心衛生院**（）；佢係中國廣東省廣州市嘅一間區鎮級醫院兼衛生院，喺黃埔區九龍鎮入面，九龍大道嘅9.9km嘅標記嗰度，呢間醫院喺1958年成立。之前一直係私人開辦嘅醫院，但喺2009年，因醫院嘅單位改革先至轉咗公辦嘅醫療機構。

## 出面網頁
* 广州市萝岗区九佛医院官网

類:廣州醫院
類:黃埔區
達吉斯坦

**達吉斯坦**，全名**達吉斯坦共和國**，係俄羅斯其中一個共和國，喺國土西南，靠近裏海，首府馬哈奇卡拉。
商務印書館廣州分館舊址

係之前中國內地嘅商務印書館係1920年代初期喺廣州嗰度開嘅一間分館，位置就喺而家廣州市越秀區嘅北京路嘅北京路步行街入面，中山五路同中山四路嘅交界東北邊（新大新斜對面嗰度）。喺抗日戰爭到廣州解放嗰時，漢民北路（而家嘅北京路嘅北邊）有好多間書局同書店，其中呢間嘢嘅名氣係最大喇。

## 所謂「商務印書館」

喺上海嗰度開嘅商務印書館係著中華人民共和國入面，第一間現代嘅出版機構。
愛利阿斯·占士·哥利

**愛利阿斯▪占士▪哥利**（注意「占」字有人名嘅變音，；；）係一位美國嘅化合物化學家，喺美國麻省美孚燕郡嗰度出世。佢曾經攞咗幾個化學獎先至出咗名。

## 簡介
愛利阿斯▪占士▪哥利喺1928年7月12號出世喺美國麻省美孚燕郡入面，喺1945年入咗麻省理工學院嗰度學嘢，直到1951年連博士學位都攞埋。跟住就做咗哈佛大學嘅教授。喺1967年，佢提出咗「逆合成分析原理」，就係將有機合成嘅路線設計技巧好藝術噉變咗有嚴格嘅邏輯科學思維，重用咗電腦嚟設計咗有機合成嘅路線而打開咗由電腦輔助有機合成嘅新紀元。而佢提出嘅有機合成理論同方法重搞到有機化學合成發展得好快，卒之喺1990年攞埋諾貝爾化學獎。

## 出面網頁

*Compiled Works of E.J. Corey 
*Elias James Corey
*Elias James Corey Nobel Lecture (PDF)

類:美國化學家
類:諾貝爾化學獎得主
薔薇

**薔薇**可以係：
*薔薇目
*薔薇科
*玫瑰，學名叫薔薇屬
*多花薔薇，狹義嘅薔薇
*颱風薔薇
*薔薇 (作品類型)，同性戀作品類型
*薔薇 (色)

## 睇埋
*Rose
大明皇帝一覽

下面係**[[大明]][[皇帝]]一覽**：

*明太祖朱元璋
*明惠宗朱允炆
*明成祖朱棣
*明仁宗朱高熾
*明宣宗朱瞻基
*明英宗朱祁鎮
*明代宗朱祁鈺
*明憲宗朱見深
*明孝宗朱祐樘
*明武宗朱厚照
*明世宗朱厚熜
*明穆宗朱載垕
*明神宗朱翊鈞
*明光宗朱常洛
*明熹宗朱由校
*明思宗朱由檢
朱高熾

**朱高熾**（，）係大明第四個皇帝，1424年到1425年在位，跟廟號叫**明仁宗**，因為年號係洪熙，又叫**洪熙皇帝**。

## 生平
1424年七月，朱高熾阿爸明成祖朱棣過身，八月朱高熾登基做皇帝，就係明仁宗。仁宗唔贊成鄭和再下西洋，取消咗西洋寶船。十一月，仁宗指示禮部將嗰啲響教坊司、錦衣衞、浣衣局同習匠、功臣家做奴隸嘅建文舊臣家屬通通釋放，同還番啲田地畀佢哋。十二月，指示將嗰啲建文舊臣外親全家流放邊境嘅人，留番一個人響度，其餘嘅都放人。

1425年三月，仁宗話唔係謀反嘅話，唔好誅連埋親屬。仁宗想將首都搬返去南京，但係佢響五月病死，遷都遷唔成。仁宗過身之後，太子朱瞻基繼位，就係明宣宗。

佢雖然在位唔夠一年，但係佢同朱瞻基統治嘅時期，就被稱為盛世，叫做「仁宣之治」。

## 參考

高熾
朱瞻基

（）係大明第五個皇帝，1425年到1435年在位，跟廟號叫**明宣宗**，因為年號係宣德，又叫**宣德皇帝**。

## 生涯
朱瞻基喺建文元年（1399年）出世，阿爸朱高熾，阿媽誠孝昭皇后張氏。

永樂九年（1411年）立為皇太孫，洪熙元年（1425年）朱高熾駕崩後繼位。

宣德元年（1426年）平叔叔漢王朱高煦叛亂。

1427年，因為明軍響安南同黎利作戰失利，明朝由安南撤軍。

宣德十年正月初三（1435年），皇帝喺乾清宮駕崩，終年35歲，群臣上諡號**憲天崇道英明神聖欽文昭武寬仁純孝章皇帝**，廟號宣宗。六月廿一日，梓宮葬景陵。

朱瞻基過身後，由太子朱祁鎮繼位，就係明英宗。

## 參考

瞻基
朱祁鈺

**朱祁鈺**（），係大明第七個皇帝，1449年到1457年在位，跟廟號叫**明代宗**，因為年號係景泰，又叫**景泰皇帝**。

響宣德三年出世（1428年），朱祁鎮即位後封佢做郕王。

佢嘅皇位，係因為朱祁鎮喺土木堡之變被蒙古人俘虜而攞嚟嘅。而佢繼位之後，重用于謙，喺京師保衛戰打贏瓦剌，成功令大明政權轉危為機。

不過，朱祁鎮重返京師之後，朱祁鈺對佢好刻薄，唔單止將佢軟禁，重喺1452年另立皇儲，廢朱祁鎮個仔朱見深為沂王，改立自己同肅孝皇后所生嘅仔朱見濟為皇太子。不過喺1453年，朱見濟早死。

景泰八年（1457年）農曆正月十六日，朱祁鈺龍體違和，曹吉祥、石亨、徐有貞等人策劃復辟朱祁鎮，十七日清晨，佢哋發動奪門之變，率領武士攻入紫禁城奉天殿，朱祁鎮再次做番皇帝。

朱祁鈺俾朱祁鎮廢為郕王，軟禁喺西苑，個幾月後瓜老襯，享年三十歲。朱祁鎮恨佢，諡為戾王。

朱見深繼位後，上諡號恭仁康定景皇帝，朱由崧繼位後，上諡號「符天建道恭仁康定隆文布武顯德崇孝景皇帝」，廟號代宗。

## 出典
*《明史·本紀第十一》
*《明實錄·英宗睿皇帝實錄·廢帝郕戾王附錄》
朱祁鎮

**朱祁鎮**（）係大明第六個皇帝，分別1435年到1449年（年號正統）同埋1457年到1464年（年號天順）兩度在位，跟廟號叫**明英宗**，係大明歷史上嘅唯一一位兩朝天子。

## 生平
朱祁鎮係明宣宗個仔。1435年正月，明宣宗過身，嗰陣得7歲嘅朱祁鎮繼位，就係明英宗，改下一年做正統元年。英宗做皇帝嘅初期由張太皇太后輔政，內閣由三楊（楊士奇、楊榮同楊溥）主持。

正統七年（1442年），張太皇太后過身。

正統十四年（1449年），瓦剌軍入侵明朝國境，英宗帶住五十萬大軍御駕親征，喺土木堡畀瓦剌軍打敗，英宗畀瓦剌捉咗。喺北京嘅大臣立咗英宗嘅細佬朱祁鈺做皇帝，就係景帝。

瓦剌後尾放番英宗返去，之後景帝將英宗韞喺皇宮入面。1457年景帝得咗重病上唔到朝，畀石亨等人發動「奪門之變」擁立英宗做番皇帝，改元「天順」，景帝冇耐就死咗。英宗做番皇帝之後就處死于謙。

1464年英宗過身，佢喺遺詔度廢除將冇仔女嘅後宮殉葬嘅舊習。佢個仔朱見深繼位，就係明憲宗。
朱見深

**朱見深**（）係大明第九任皇帝，1464年到1487年在位，跟廟號叫**明憲宗**，因為年號係成化，又叫**成化皇帝**。

1464年，明英宗過身，朱見深繼位，就係明憲宗。1487年，憲宗過身，由佢個仔朱祐樘繼位，就係明孝宗。

## 家庭
*父：明英宗
*母：周氏
*皇后：吳氏（被廢）、王氏
*妃：萬貴妃、紀氏（生咗明孝宗）等
朱厚熜

**朱厚熜**（）係大明第十二任皇帝，1521年到1567年在位，跟廟號叫**明世宗**，因為年號係嘉靖，又叫**嘉靖皇帝**。

朱厚熜係前一任皇帝明武宗朱厚照嘅堂弟。朱厚熜嘅老豆叫朱祐杬（明睿宗），朱厚熜做皇帝嘅初期，就發生咗「大禮議」，歷時足足三年，最後佢成功以朱祐杬為皇考。

喺佢執政嘅前期推行改革，令到大明一度出現「嘉靖中興」局面，但係，1539年之後，世宗通過內閣掌控朝局，嚴嵩專權逐漸形成。

1556年1月，嘉靖大地震發生，死咗幾十萬人。

1567年1月，明世宗過身，死後謚號**欽天履道英毅神聖宣文廣武洪仁大孝肅皇帝**。世宗過身之後，由佢個仔明穆宗繼位。
朱載垕

**朱載垕**（）係大明第十三任皇帝，1566年到1572年在位，跟廟號叫**明穆宗**，因為年號係隆慶，又叫**隆慶皇帝**。

明穆宗係明世宗朱厚熜個仔。

明穆宗在位初期，用人不疑，文有徐階、高拱、張居正、楊博，武有譚綸、王崇古、戚繼光、李成梁。喺呢段時間，大明社會比較穩定，經濟比起嘉靖時期有咗較大嘅改觀，所以後世嘅史學家叫呢段時間做「隆慶新政」。

但係，由於佢縱情聲色，最後亦因為咁而死於女色，終年36歲，謚號叫做**契天隆道淵懿寬仁顯文光武純德弘孝莊皇帝**。

穆宗過身之後，由佢個仔朱翊鈞繼位，就係明神宗。
朱翊鈞

**朱翊鈞**（）係大明第十四任皇帝，1572年到1620年在位，跟廟號叫**明神宗**，因為年號係萬曆，又叫**萬曆皇帝**。一生評價兩極。

## 一生
朱翊鈞係明穆宗個仔。隆慶二年（1568年）立為皇太子。1572年明穆宗過身，朱翊鈞繼位做皇帝。

### 萬曆中興
朱翊鈞在位頭十五年，勵精圖治，勤於朝政，更新庶政，繁榮經濟，大明一度有咗中興嘅景象，歷史上叫做萬曆中興。

在位中期，佢亦主持咗出名嘅萬曆三大征–寧夏之役、朝鮮之役同埋播州之役，保護藩屬國朝鮮，鞏固咗疆土。

#### 一條鞭法

1581年，宰輔張居正推行嘅一種簡化稅制，首先查勻各縣田畝同丁男，將所有稅都折算成銀両，唔再係收實物。而收幾多稅，就睇有幾多畝地，唔理田肥田瘦，因為只係收銀両，咁就可以直接交畀官府。對後世好有影響。

### 萬曆怠政
張居正死後，神宗先至開始親政，因國本之爭等問題而倦於朝政，從此唔上朝，國家運轉幾乎停擺，徵礦稅亦被評為一大嘅弊病。

仍在位期間，朝廷裏面嘅東林黨爭開始萌芽、塞外又有後金鐵騎虎視眈眈，喺佢嘅晚年佔領咗東北大部分地區，搞到大明退守山海關，最終走向滅亡嘅局面。

1620年，明神宗過身，由佢個仔明光宗朱常洛繼位。

## 參考

### 影視
* 香港電台，《古今風雲人物》，由2017年12月23號開始，播12集。
朱由校

**朱由校**（）係大明第十六任皇帝，1620年到1627年在位，跟廟號叫**明熹宗**，因為年號係天啟，又叫**天啟皇帝**。

朱由校係明光宗朱常洛嘅大仔。

朱由校係歷史上出名嘅木匠皇帝，同元順帝一樣鍾意木工。不過，佢嘅治國表現令人失望，在位期間，寵信太監魏忠賢，令到大明走向滅亡之路。

天啟六年（1626年）發生「天啟大爆炸」。

朱由校死後，由於佢冇在生嘅皇子，就由佢細佬信王朱由檢繼位，就係明思宗（明莊烈帝）。朱由校嘅謚號叫做**達天禪道敦孝篤友章文襄武靖穆莊勤哲皇帝**，但係明思宗其後親自改咗謚號叫做**悊**皇帝。